text:
Фото:
Башҡортостан һәм Свердловск өлкәһе хеҙмәттәшлек тураһында килешеүгә ҡул ҡуйҙы
Фото:
2 июлдә Екатеринбургта Башҡортостан һәм Свердловск өлкәһе Хөкүмәттәре араһында иҡтисади, социаль һәм мәҙәни өлкәләрҙә хеҙмәттәшлек итеү тураһында яңы килешеүгә ҡул ҡуйылды. Башҡортостан Республикаһы яғынан килешеүҙе — Президент Рөстәм Хәмитов, Свердловск өлкәһенән губернатор Александр Мишарин имзаланы.
Александр Мишарин билдәләүенсә, яңы килешеү сәнәғәт, энергетика һәм транспорт системаһын үҫтереү өлкәһендә бер нисә ҙур проектты тормошҡа ашырырға мөмкинлек бирәсәк.
— Свердловск өлкәһе менән Башҡортостанды элек-электән дуҫлыҡ ептәре бәйләй, — тине Александр Мишарин. – Беҙҙең төбәк биләмәһендә 50 меңдән ашыу башҡорт йәшәй, һәм был – өлкәлә йәшәгән кешеләрҙең иң әүҙем өлөштәренең береһе. Беҙҙең төбәк иҡтисадтары электән бер-береһенә бәйле үҫешкән. Беҙ Башҡортостандан нефть эшкәртеү продукттары алабыҙ.
Губернатор һүҙҙәренсә, Башҡортостан һәм Свердловск өлкәһе берлектә һыуһаҡлағыстар төҙөү буйынса проекттарҙы ла бойомға ашырасаҡ. Свердловск өлкәһе республиканың туризм үҫеше буйынса тәжрибәһен дә үҙләштерергә ниәтләй.
Рөстәм Хәмитов, ике төбәк иҡтисади йәһәттән генә түгел, рухи һәм мәҙәни мөнәсәбәттәр менән дә бәйле, тип билдәләне. Башҡортостандың төньяҡ райондары белем алыу һәм эш урындары өсөн әүәлдән Свердловск өлкәһенә тартыла.
— Беҙ килешеүҙе ысынбарлыҡтағы эштәр һәм проекттар менән тулыландырасаҡбыҙ,— тип һыҙыҡ өҫтөнә алды Рөстәм Хәмитов.
Уның билдәләүенсә, ниндәй федераль округҡа инеүенә ҡарамаҫтан, Уралдың ике төбәге берлектә үҫешергә тейеш.


c: text/html

text:
Рөстәм Хәмитов Татарстан Президентының ҡайғыһын уртаҡлашты
Башҡортостан Президенты Рөстәм Хәмитов Татарстан Президенты Рөстәм Минихановҡа самолеттың һәләкәткә осрауы менән бәйле ҡайғы уртаҡлашыуын белдерҙе.
«Ҡазан аэропортында булған фажиғәле авиа һәләкәте Башҡортостан халҡын тетрәндерҙе. Килеп тыуған ҡаза тураһындағы хәбәр беҙҙең йөрәктәрҙе һыҙландырҙы. Рөстәм Нурғәли улы, шәхсән Һеҙгә, ғаиләгеҙгә, һәләк булғандарҙың туғандарына һәм яҡындарына, бөтә туғандаш Татарстан халҡына тәрән ҡайғы уртаҡлашыу белдерәбеҙ.
Ошо ауыр көндәрҙә беҙ һеҙҙең менән бергә ҡайғырабыҙ, онотолмаҫлыҡ юғалтыу ҡайғыһын уртаҡлашабыҙ», — тип яҙылған республика башлығы телеграммаһында.

robotstxt: allowed

filter: keep


text:
Рөстәм Хәмитов Башҡортостандың Финанс министрлығы коллегияһында сығыш яһаныФото: Олег Яровиков
Рөстәм Хәмитов Башҡортостандың Финанс министрлығы коллегияһында сығыш яһаны
Рөстәм Хәмитов Башҡортостандың Финанс министрлығы коллегияһында сығыш яһаныФото: Олег Яровиков
ӨФӨ, 2015 йыл, 18 март. /«Башинформ» мәғлүмәт агентлығы, Илья Спиридонов/.
17 мартта Өфөлә Башҡортостан Башлығы Рөстәм Хәмитов республика Финанс министрлығы коллегияһында сығыш яһаны. Ултырыш барышында министрлыҡтың 2014 йылдағы эшенә йомғаҡ яһалды һәм алдағы осорға мөһим бурыстар билдәләнде.
– Башҡортостандың иҡтисады, уның иҡтисади хәүефһеҙлеге, үҫеш динамикаһы күп осраҡта төплө уйланылған ҡарарҙарға, эш сифатына һәм финанс өлкәһендә тәртип булдырыуға бәйле, – тине төбәк етәксеһе. – Бөгөнгө көндә Хөкүмәттең, тәү сиратта Финанс министрлығының төп бурысы – республика тупланма бюджетының һалым һәм һалым булмаған килемдәрен арттырыу.
Республика Башлығы хәбәр итеүенсә, былтыр Башҡортостан биләмәһендә Рәсәй бюджетына 560 миллиард һумдан ашыу килем йыйылған, был 2013 йылдағы һөҙөмтәләрҙән 10,5 процентҡа юғары. Шул уҡ ваҡытта республиканың тупланма бюджетына 133 миллиард һум табыш ингән, был, 2013 йыл менән сағыштырғанда, 5,3 процентҡа ғына күберәк.
Быйыл республика бюджеты 97,6 миллиард һум суммаһында раҫланған. Башҡортостан Башлығы һүҙҙәренсә, уны башҡарып сығыу өсөн һалым түләүселәрҙең бурысы һәм предприятиеларҙың һалым өсөн тотолған аҡсаға бәйле хәлде яйға һалып, дәүләт һәм муниципаль милекте һәм ерҙе файҙаланыуҙың һөҙөмтәлелеген арттырып, шулай уҡ табыш алыуҙың яңы сығанаҡтарын асыҡлап, һалым килемдәренең тотороҡлоғон тәьмин итергә кәрәк. Бынан тыш, бюджет, мотлаҡ медицина, социаль һәм пенсия страховкалау фондтары керемдәре күләменә йоғонто яһаусы «һоро эш хаҡы»на ҡаршы көрәш алып барыу зарур.
Төбәк етәксеһенең Финанс министрлығы алдына ҡуйған бурыстар иҫәбендә – дәүләт программаларын төҙөүгә яңы алымдар индереү иҫәбенә бюджеттың тигеҙләнешен тәьмин итеү, бюджет селтәрен оптималләштереү, дәүләт аппаратына сығымдарҙы кәметеү, дәүләт-шәхси партнерлыҡ механизмдары үҫеше, һатып алыуҙар эшмәкәрлеген контролдә тотоу.
Эшҡыуарлыҡ һәм инвестиция әүҙемлегенә лә этәргес бирергә кәрәк. «Һалым каникулдарын» индереү буйынса закон һәм бәләкәй эшҡыуарлыҡҡа һалым йөкләмәһен кәметеү буйынса бер нисә сара ошо мәсьәләне хәл итергә ярҙам итәсәк. Шулай уҡ муниципалитеттарҙың шәхси килемдәре өлөшөн арттырыу зарур.
Башҡортостан Рәсәйҙең үҙ аллы һәм көслө субъекты булыуға ҡарамаҫтан, республика артабан үҫешергә тейеш, тип билдәләне төбәк етәксеһе.
– Бурысыбыҙ – көрсөктән яңы иҡтисад, нығынған финанс системаһы менән сығыу. Беҙгә динамикалы, ышаныслы үҫеш юлына баҫырға кәрәк, – тине Рөстәм Хәмитов.
Сығыштың тулы стенограммаһы республика Башлығының рәсми сайтында бирелгән.


text:
ШОС һәм БРИКС саммиттары ирекмәндәре Өфөлә ҡунаҡсыллыҡ мөхитен булдырасаҡ — Руслан Мирсаяпов
ӨФӨ, 2015 йыл, 13 апрель. /«Башинформ» мәғлүмәт агентлығы, Артур Басиров/.
Волонтерҙар Өфөлә үтәсәк ШОС һәм БРИКС саммиттары үҙенсәлектәренең береһе буласаҡ, тип иҫәпләй Башҡортостан Республикаһы министры Руслан Мирсаяпов. Был хаҡта ул халыҡ-ара форумдарҙа эшләйәсәк 500 ирекмән өсөн ойошторолған тренингта хәбәр итте.
— Былтыр беҙ Бразилияла БРИКС саммитында һәм Дүшәнбелә Шанхай хеҙмәттәшлек ойошмаһы дәүләттәре башлыҡтары ултырышында ҡатнаштыҡ. Был форумдарҙа ирекмәндәрҙе осратманыҡ. Таныш булмаған ҡалала юл таба алыу ҡыйын. Өфөләге волонтерҙар иһә ҡунаҡсыллыҡ мөхитен булдырасаҡ, — тип билдәләне Руслан Мирсаяпов.
ШОС һәм БРИКС саммиттарында ирекмән булырға теләүселәрҙән 9500 ғариза ҡабул ителгән. 3500-ҙән ашыу кеше уҡыу һәм әңгәмәләшеү үткән. Өфөләге халыҡ-ара саммиттарҙа эшләү өсөн 500 ирекмән һайлап алынған.


text:
Республика аграрийҙары 23 мең тоннанан ашыу элиталы орлоҡ алды
Башҡортостан аграрийҙары быйыл яҙ сәсеү өсөн 23682 тонна элиталы иген һәм ҡуҙаҡлы культуралар орлоғо һатып алды, тип хәбәр иттеләр БР Ауыл хужалығы министрлығының матбуғат хеҙмәтендә. Был пландың 58 проценты. Аграр ведомство ауыл эшсәндәренә сорт яңыртыу менән әүҙемерәк шөғөлләнеү бурысын ҡуя.
Орлоҡто перспективалы сорттарҙың элиталыһына алмаштырыу менән бөгөн орлоҡ репродукторҙары булған райондарҙа яҡшыраҡ шөғөлләнәләр. Былар Ауырғазы (1500 тонна йәки 130%), Балтас (1044 тонна йәки 179%), Балаҡатай (500 тонна йәки 129%), Борай (1100 тонна йәки 118%), Дүртөйлө (2790 тонна йәки 215%), Иглин (620 тонна йәки 155%), Илеш (1792 тонна йәки 141%), Кушнаренко (895 тонна йәки 100%), Нуриман (240 тонна йәки 171%), Салауат (305 тонна йәки 130%), Стәрлетамаҡ (1600 тонна йәки 101%), Туймазы (1350 тонна йәки 123%) һәм Саҡмағош (1274 тонна йәки 124%) райондары.
Сорт яңыртыуға дәүләт ҙур ярҙам күрһәтә. Элиталы орлоҡ һатып алыу федераль кимәлдә лә, республика кимәлендә лә субсидиялана. 2012 йылда Башҡортостан аграрийҙары был маҡсатҡа федераль бюджеттан 56 млн һумға яҡын аҡса аласаҡ, республика ҡаҙнаһынан 35 млн һум самаһы бүленәсәк.


text:
«Башҡортостандың йөҙ исеме» проектында беренсе урында Рәми Ғарипов
ӨФӨ, 10 ғинуар, 2017 йыл. /«Башинформ» мәғлүмәт агентлығы, Ләйлә Аралбаева/. «Башҡортостандың йөҙ исеме» проектында беренсе баҫҡысты республиканың халыҡ шағиры Рәми Ғарипов биләй. Уның өсөн 428 кеше тауыш биргән. Ошо хаҡта акцияның ойоштороусылары – Башҡортостан юлдаш телевидениеһы хәбәр итә.
Телевидение конкурсында интернет-тауыш биреүҙә башҡа лидерҙар: төркиәтсе, ижтимағи-сәйәси эшмәкәр Әхмәт-Зәки Вәлиди (314 тауыш), билдәле яҙыусы һәм йәмәғәт эшмәкәре Динис Бүләков (323 тауыш).
«Башҡортостандың йөҙ исеме» күләмле проекты тормошо һәм эшмәкәрлеге республиканың барлыҡҡа килеүе һәм үҫешеүе менән бәйле булған шәхестәрҙе һайлап алыуға йүнәлтелгән. Ғалимдар, яҙыусылар, артистар, спортсылар һәм йәмәғәтселәрҙән торған махсус комиссия 150 дәғүәсене һайлап алған. Был исемлек tv-rb.ru сайтында урынлаштырылған, ошонда уҡ тауыш бирергә мөмкин.


text:
Фото:
Мәскәүҙең «Йондоҙ» кинотеатрында башҡорт киноһы кисәһе ойошторола
Фото:
ӨФӨ, 2015 йыл, 1 апрель. /«Башинформ» мәғлүмәт агентлығы, Гөлсәсәк Ханнанова, Нора Бенсауд/.
4 апрелдә Мәскәүҙең «Йондоҙ» кинотеатрында башҡорт киноһы кисәһе үткәрелә. Унда һуңғы йылдарҙа «Башҡортостан» киностудияһында төшөрөлгән өс ҡыҫҡа метражлы фильм күрһәтеләсәк. Картиналарҙың һәр береһе фестивалдәрҙә уңыш ҡаҙанған һәм тәнҡитселәр тарафынан йылы ҡабул ителгән. Сара Башҡортостан Республикаһының Рәсәй Федерацияһы Президенты ҡарамағындағы Тулы хоҡуҡлы вәкиллеге булышлығында уҙа.
Башҡортостан кинематографистары республикала юҡҡа сыға барған ауылдар һәм яйға һалынмаған көнкүреш хаҡында, тәү сиратта һоҡланғыс кешеләр, уларҙың ныҡышмалылығы, ышанысы тураһында бәйән итә. Мәҫәлән, «Еңмеш» фильмында (режиссеры — Айнур Асҡаров) ауылындағы берҙән-бер ваҡиғаны күрергә — һинд киноһын ҡарарға хыялланған малай хаҡында һүҙ бара. «Алдар менән һоро бүре» анимациялы фильмын Рим Шәрәфетдинов төшөргән. Автор ҡатыны тарафынан туҡмалған ҡарт менән һунарсылар эҙәрлекләгән бүренең сәйер дуҫлығы хаҡында һөйләй. Ниһайәт, «Мөрйәнән күтәрелә төтөн, бер үк һүрелмәһен» документаль фильмы (режиссеры — Вилүрә Иҫәндәүләтова) тыуған еренә тоғро ҡалған Кинйәғол Сәлимгәрәев тураһында. Ул Белорет районының Рәүәт ауылында 60 йыл бер үҙе йәшәгән, сөнки юҡҡа сыҡҡан ауылдың халҡы йәшәгән йорттарын ҡалдырып, ситкә киткән.
Башҡорт киноһы кисәһе «Рәсәй буйлап сәйәхәт» кинофестивале сиктәрендә Мәскәү ҡалаһының Мәҙәниәт департаменты булышлығында үткәрелә. «Сәйәхәт»тең тәүге этабы 2 апрелдән 5-нә тиклем «Йыһан», «Сатурн», «Йондоҙ» һәм«Факел» кинотеатрҙарында уҙа. Фестиваль тураһында тулыраҡ мәғлүмәт «Москино» рәсми сайтында бирелгән. Башҡортостан Республикаһының Тулы хоҡуҡлы вәкиллеге яҡташтарҙы һәм теләүселәрҙең барыһын да милли кино кисәһенә саҡыра.
Сара көндөҙгө сәғәт 1 тула 10 минутта башлана. Инеү ирекле.


text:
«Салауат Юлаев» хоккей клубының президенты итеп Юрий Пустовгаров һайланды
«Салауат Юлаев» хоккей клубы идараһында үҙгәрештәр булып үтте. Уның составына БР Сауҙа-сәнәғәт палатаһы башлығы Юрий Пустовгаров индерелде, ул йәнә Идара рәйесе – «Салауат Юлаев» хоккей клубы» автономлы коммерцияға ҡарамаған ойошмаһының президенты итеп һайланды.
Павел Качкаев үҙ теләге менән Идара рәйесе – «Салауат Юлаев» президенты вазифаһынан бушатылды, шулай ҙа ойошма ағзаһы булып ҡалды. Шулай уҡ Идара составынан Виктор Палагин сығарылды.
Клубтың рәсми сайтында хәбәр ителеүенсә, «Салауат Юлаев» баш тренер Венер Сафин, өлкән тренер Владимир Юрзинов һәм тренер Василий Чижов менән контракттарҙы оҙайтты. Килешеүҙәр ике йылға иҫәпләнгән.


text:
Башҡортостан сауҙа үҫешенә бюджет сығымдарын өстән бер өлөшкә арттыра Фото: Андрей Старостин
Башҡортостан сауҙа үҫешенә бюджет сығымдарын өстән бер өлөшкә арттыра
Башҡортостан сауҙа үҫешенә бюджет сығымдарын өстән бер өлөшкә арттыра Фото: Андрей Старостин
ӨФӨ, 2015 йыл, 14 ғинуар. /«Башинформ» мәғлүмәт агентлығы, Эльвира Латипова/.
2013-2018 йылдарҙа «Башҡортостан Республикаһында сауҙаны үҫтереү» дәүләт программаһын республика бюджеты саралары иҫәбенә финанслау 32,2 процентҡа арта — 187,7 миллиондан алып 248 миллион һумға тиклем. Үҙгәрештәр рәсми хоҡуҡи мәғлүмәт порталында баҫылған Башҡортостан Хөкүмәте ҡарары нигеҙендә индерелгән.
Бюджеттан тыш сығанаҡтарҙы иҫәпкә алып программаны финанслауҙың дөйөм күләме 42 процентҡа — 428,3 миллиондан 606,7 миллион һумға тиклем арта.
Бөгөнгә республиканың тупланма бюджетында һалым керемдәрендә сауҙа өлөшө 10 процент тирәһе тәшкил итә. Ошо күрһәткес буйынса тармаҡ сәнәғәттән генә ҡалыша. Эш урындары һаны буйынса лидерҙар рәтендә, ул 200 меңдән ашыу кешене эш менән тәьмин итә. Тулайым төбәк продукты структураһында сауҙа өлөшө — 15 процент.
Программаны төҙөүселәр фекеренсә, тармаҡтың төп проблемалары — сикләнгән һатып алыу һәләте нигеҙендә инфляцияның юғары кимәле, инфрастуктураның етерлек үҫешмәүе, административ ҡаршылыҡтар.


text:
Башҡортостанда урман янғындары һүндерелгән
Башҡортостанда барлыҡ урман янғындары ла һүндерелгән. Һуңғыһы көн элгәре Йылайыр районының участка урман хужалығында асыҡланған. Ут дүрт гектар урманды ялмап алған, ләкин республиканың Урман хужалығы министрлығы хеҙмәткәрҙәре менән тиҙ арала һүндерелгән.
— Бынан тыш, 13 августа Йылайыр районының участка урман хужалығында асыҡланған, 33 гектар майҙанды ялмап алған иң ҙур янғын, ниһайәт, һүндерелде. Әлеге ваҡытта республикала бер урман янғыны ла теркәлмәгән, — тип һыҙыҡ өҫтөнә алды Урман хужалығы министрлығының матбуғат секретары Айбулат Ғәйнуллин.
Йыл башынан Башҡортостанда йәмғеһе 75 урман янғыны теркәлгән, уларҙан 472 гектар урман зыян күргән.


text:
Фото:
Кискеһен синоптиктар йәшенле ямғырҙар һәм елдең көсәйеүен прогнозлай
Фото:
Кисә кискеһен һалҡын фронт республиканың төньяҡ сигенә үтеп инде һәм үҙе менән йәшенле ямғырҙар һәм ел алып килде. Ул күрше Татарстан халҡын яуым-төшөм менән ҡыуандырып та өлгөрҙө. Әкренләп һалҡын һауа төньяҡтан көньяҡҡа төшә һәм әлеге ваҡытта, Башгидрометеорология үҙәге синоптиктарының анализына ярашлы, Кушнаренко районына еткән.
Республиканың баш ҡалаһына һалҡын һауа фронты көндөң икенсе яртыһында килеп етәсәк. Ул йәшенле ямғырҙар һәм секундына 20-25 мерға етәсәк ел-дауыл алып килергә тейеш. Көндөҙгө һауа температураһы 25 градусҡа тиклем түбәнәйәсәк, көньяҡ райондарҙа әлегә 30 градус йылылыҡ һаҡланасаҡ. Айырым райондарҙа синоптиктар боҙ яуыуын күҙаллай.
Томра эҫене бер аҙ баҫасаҡ беренсе һалҡын фронт был. Икенсе тулҡыны шишәмбелә көтөлә.


text:
Өфөлә 26200 рәсми вакансияға 6750 эшһеҙ дәғүә итә
Бөгөн рәсми рәүештә теркәлгән 6750 эшһеҙгә яҡынса 26200 вакансия тура килә. 2013 йыл башынан алып баш ҡаланың халыҡты эш менән тәьмин итеү хеҙмәтенә йәмғеһе 71700 буш эш урыны тураһында мәғлүмәт ҡабул ителгән.
Көсөргәнешлек коэффициенты, йәғни эшһеҙҙәр менән вакансиялар нисбәте, әлеге ваҡытта 0,28-гә тиң. Икенсе төрлө әйткәндә, Өфөлә һәр эшһеҙгә яҡынса өс вакансия тура килә. Баш ҡалала рәсми эшһеҙлек кимәле 1,2 процентҡа тиң, тип хәбәр иттеләр Өфөнөң Халыҡ мәшғүллеге үҙәге – йәштәр хеҙмәт биржаһынан.
Ағымдағы йыл башынан алып халыҡ мәшғүллеге хеҙмәте ярҙамында яҡынса 5800 өфөлө эшкә урынлашҡан. Йәнә меңдән ашыу кеше бушлай уҡытырға ебәрелгән. Әлеге ваҡытта хеҙмәт биржаһында 7300-гә яҡын кеше иҫәптә тора.


text:
Республикала онға хаҡ төшә
Йыл аҙағына тиклем республикала онға хаҡ күтәрелмәйәсәк, тип хәбәр иттеләр республиканың Ауыл хужалығы министрлығында. Киреһенсә, етештереүселәр быйылғы мул уңышты иҫәпкә алып, уға һатыу хаҡын кәметә. Хәтерегеҙгә төшөрәйек, ураҡ йомғаҡтары буйынса республика аграрийҙары 3 миллион 200 тоннанан ашыу иген алған.
Аграр ведомствоның матбуғат хеҙмәте мәғлүмәте буйынса, юғары сортлы онға һатыу хаҡы йыл башынан алып 30-60 процентҡа төшкән. Беренсе сорттағы он — 25-55 процентҡа, ә һурҙырылған һәм иләнгән арыш оно 13-26 процентҡа арзанайған. Шул уҡ ваҡытта аҙыҡ-түлек етештереү өсөн файҙаланылған бойҙайға һәм электр энергияһына хаҡтар күтәрелеүе арҡаһында һатыу хаҡтарының да артыуы ихтимал.
Башҡортостанстат мәғлүмәттәре буйынса, октябрҙә магазин кәштәләрендә республика буйынса уртаса алғанда бер килограмм бойҙай ононоң хаҡы 18 һум 1 тингә тиң булған. Ике айҙа ул бер һумға тиерлек арзанайған. Әле аҡ икмәктең килоһы — 27,11 һум, арыш һәм арыш ҡатыш бойҙай икмәге 27,18 һум тора.


text:
Шайморатов генералдың ордены Башҡортостанға тапшырылдыФото: Олег Яровиков
Шайморатов генералдың ордены Башҡортостанға тапшырылды
Шайморатов генералдың ордены Башҡортостанға тапшырылдыФото: Олег Яровиков
ӨФӨ, 2016 йыл, 24 июнь. /«Башинформ» мәғлүмәт агентлығы, Александр Смирнов/.
23 июндә Башҡортостан Башлығы Рөстәм Хәмитовтың Рәсәйҙең мәҙәниәт министры Владимир Мединский менән осрашыуы барышында республикаға генерал-майор Миңлеғәле Шайморатовтың Ҡыҙыл Йондоҙ ордены, уның һәм 112-се Башҡорт кавалерия дивизияһының хәрби юлы тураһында архив материалдары тапшырылды. Орденды Рәсәй Президентының дәүләт наградалары буйынса идаралығы начальнигы урынбаҫары Рөстәм Латипов тапшырҙы.
– Был — республикабыҙ өсөн ҙур тарихи ваҡиға. Республика символдарының береһе булған генерал Шайморатовтың ордены тыуған төйәгенә кире ҡайтты. Был тарихи ғәҙеллекте тергеҙеү, йәштәрҙе тәрбиәләү, илһөйәрлек йәһәтенән бик мөһим, – тине Рөстәм Хәмитов. – Тиҫтәләрсә мең кеше власть структураларына халҡыбыҙ өсөн генерал Шайморатов тураһында иҫтәлектең ни тиклем ҡәҙерле булыуы тураһында һәр саҡ иҫкә төшөрөп торҙо. Был — Рәсәй Президенты Хакимиәте, Рәсәй Мәҙәниәт министрлығы һәм республика власть структураларының берлектәге тырышлығы һөҙөмтәһе. Ләкин был тәү сиратта Бөйөк Ватан һуғышы менән бәйле тарихи хәтерҙе тергеҙеү буйынса эште дауам иткән меңдәрсә кешеләрҙең хеҙмәте.
Генерал Шайморатов халыҡ күңелендә лайыҡлы урын алған, тип билдәләне мәҙәниәт министры. Уға бағышлап йырҙар сығарылған, урамдар уның исеме менән аталған, һәйкәл ҡуйылған.
Награданы тапшырыр алдынан архив документтары менән ентекле эш алып барылды, тип һөйләне Рөстәм Латипов.
– Бөгөнгәсә генерал Шайморатовтың ҡасан һәләк булғаны билдәле түгел, биографияһында үҙенсәлекле «аҡ» таптар байтаҡ. Башҡорт тарихсылары өсөн был ҙур эш: «аҡ» таптарҙы юйып, ошо кешенең ысын тормош юлын яҙыу, – тине ул. – 1990 йылдар башында СССР-ҙың бик күп дәүләт наградалары Рәсәйҙең яңы дәүләт наградаларын әҙерләү өсөн утилләштереү һәм ҡиммәтле металдарҙы файҙаланыу өсөн Гознакка ебәрелгән. Шайморатовтың ордены һаҡланған.


text:
Фото:
Өфөлә яңы KULTURARB.RU сайтының презентацияһы үтте
Фото:
Өфөлә Бөтә донъя башҡорттары ҡоролтайы офисында Башҡортостан Республикаһы Мәҙәниәт министрлығы проектының презентацияһы үтте. Был «Башҡортостандың мәҙәни донъяһы» kulturarb.ru интернет-порталы. Сарала ижади учреждениелар һәм ойошмалар етәкселәре һәм вәкилдәре ҡатнашты. Уларҙың күптәренең үҙ сайттары бар, әммә Башҡортостан мәҙәниәте тураһындағы тулы, берҙәм мәғлүмәт сығанағы әлегә тиклем булманы. Яңы ресурс ике ай элек асылды, әммә уның өҫтөндә эшләү әле туҡтатылмаған.
Сайт редакторҙары Альбина Йосопова һәм Кирилл Тимашев портал структураһы тураһында һөйләне, ул башҡорт, рус һәм инглиз телдәрендә эшләй. Сайттың әлеге версияһы аҙаҡҡыһы түгел, ул әле тулыландырыласаҡ.
Презентацияла ҡатнашыусыларҙы порталдың ун ике бүлеге һәм уларҙы тулыландырыу мөмкинлектәре менән таныштырҙылар. Проекттарҙың иң ҡыҙыҡлыларының береһе – виртуаль галереялар һәм музейҙар булдырыу. Нестеров исемендәге музей директоры урынбаҫары Светлана Игнатенко яңылыҡтар һәм идеялар хаҡында фекер алышыу мөмкинселеге булһын өсөн интерактив булдырырға тәҡдим итте һәм сайтҡа инеүселәр тейешле мәҙәни кимәлдә фекер алышыр, тигән ышанысын белдерҙе. Светлана Владиславовна мәҙәниәтте сағылдырыуҙа иң әүҙем киң мәғлүмәт сараларын сайт эшенә йәлеп итергә тәҡдим итте. Республика телевидениеһы фондынан да тапшырыуҙарҙы портал контентына индерергә тәҡдим ителде, әммә быны тормошҡа ашырыу сервер ҡеүәтенән торасаҡ.
«Башҡортостандың мәҙәни донъяһы» проектын республика Президенты ла иғтибарһыҙ ҡалдырманы, проект уның ҡушыуы буйынса әҙерләнгән. Рөстәм Хәмитов ҡулланыусыларҙы яңы мәҙәни сайт менән ҡотланы һәм бөгөнгө көндә интернеттың ҙур әһәмиәткә эйә булыуын билдәләне.


text:
Селек
Селек (урыҫ. Карага́на, лат. Caragána) — ҡуҙаҡлылар ғаиләһенән ҡыуаҡ үҫемлек. Бейеклеге 0,5-1,5 м тирәһе. Май-июнь айҙарында һары сәскә ата, июль-августа орлоғо өлгөрә.
Таралыуы[үҙгәртергә | вики-тексты үҙгәртергә]
Селек Рәсәйҙең Европа өлөшөндә, Себерҙә, Урта Азияла һәм Алыҫ Көнсығышта үҫә. Үҫемлек тау битләүҙәрендә үҫергә ярата.
Һылтанмалар[үҙгәртергә | вики-тексты үҙгәртергә]
- Селек GRIN сайтында мәғлүмәт
- Селек: «Тормош энциклопедияһы» сайтында мәғлүмәт(EOL)
- Селек — Ҙур совет энциклопедияһында мәҡәлә
- Карагана в Биологическом энциклопедическом словаре
Әҙәбиәт[үҙгәртергә | вики-тексты үҙгәртергә]
- Ғүмәров В. З. Тыуған яҡтың шифалы үҫәмлектәре. —Өфө: Башҡортостан китап нәшриәте, 1996. −160 б. ISBN 5-295-01499-1


text:
"Урал сәнәғәт форумы" үтәсәк
27 октябрҙән 30-ына тиклем Өфө Спорт һарайында “Урал сәнәғәт форумы” үтәсәк. Уның сиктәрендә «Иретеп йәбештереү һәм контроль», «Металл эшкәртеү: станоктар, инструмент, технологиялар» һәм «Ағас эшкәртеү. Йорт һалыу» төбәк-ара махсус күргәҙмәләре ойошторолған. «БашЭКСПО»ның был проекты быйыл яңы форматта бирелгән, шулай ҙа ул ун ике йыл буйына инде уңышлы ойошторолоп киленә. Һис шикһеҙ, бөтә өс сара бер-береһен тулыландыра.
Башҡортостан илдең иң үҫешкән сәнәғәт төбәктәренең береһе булып тора. Әммә бөгөн милли продукцияны эске һәм тышҡы баҙарҙарға үткәреү өсөн бөтә тырышлыҡты һалырға һәм ватан машиналар эшләү, ағас эшкәртеү һәм иретеп йәбештереү тармаҡтарын үҫтереүгә йүнәлтелгән сараларҙа әүҙем ҡатнашырға кәрәк.
Быйылғы проектта Мәскәү, Санкт–Петербург, Екатеринбург, Пермь, Киров, Ҡазан, Рязань, Түбәнге Новгород, Силәбе, Брянск, Ульяновск, Новосибирск,Краснодар, Волгоград һәм Рәсәйҙең башҡа ҡалаларынан 80-дән ашыу етештереүселәр ҡатнашасаҡ. Сәнәғәттең төрлө тармаҡ белгестәре был күргәҙмәләрҙә яңы тауарҙар һәм өлгөләр менән танышасаҡ.
Традиция буйынса форум сиктәрендә “Рәсәйҙең иң яҡшы иретеп йәбештереүсеһе – 2009” конкурсы үткәреләсәк.
Белгестәр күҙаллауынса, “Урал сәнәғәт форумы” илебеҙҙәге машиналар эшләү, иретеп йәбештереү һәм ағас эшкәртеүҙең иң яҡшы эшкәртмәләрен, был тармаҡтарҙың үҫешендә инновацион юлдың өҫтөнлөктәрен күрһәтәсәк.


text:
Фото:
Башҡортостан ғалимдары Ҡырғыҙстан менән ғилми бәйләнеште үҫтерә
Фото:
Башҡортостан ғалимдары делегацияһы башҡорт-ҡырғыҙ тарихи-мәҙәни бәйләнештәрен, Ҡырғыҙстанда башҡорт диаспораһының этнодемографик процестарын өйрәнеүгә бағышланған визит менән Ҡырғыҙстанға барып ҡайтты. БР Фәндәр академияһының Гуманитар тикшеренеүҙәр институтының директор вазифаһын башҡарыусы Илгиз Солтанморатов, БР Фәндәр академияһының Социаль-сәйәси һәм хоҡуҡи тикшеренеүҙәр институтының өлкән ғилми хеҙмәткәре Рәфил Аҫылғужин, Бөтә донъя башҡорттары ҡоролтайы Башҡарма комитетының Ватандаштар менән эшләү комиссияһы рәйесе урынбаҫары Римма Сөләймәнова һәм башҡалар делегация составына инде.
Делегация Ҡырғыҙстандың тарихсылары, этнографтары, социологтары, бер нисә вуз һәм ғилми-тикшеренеү институты етәкселәре менән осрашыу үткәрҙе, «Туган тел», «Татыулык», «Ак тирма» татар-башҡорт мәҙәни үҙәктәрендә булды. Ҡырғыҙстандағы башҡорт йәмәғәт хәрәкәтенең әүҙем вәкилдәренә Бөтә донъя башҡорттары ҡоролтайы Башҡарма комитетының Почет грамоталары һәм иҫтәлекле бүләктәр тапшырылды.
Визит сиктәрендә Ҡырғыҙстан Республикаһының Милли Фәндәр академияһы Көньяҡ бүлегенең төбәк ғилми-мәғариф үҙәге менән хеҙмәттәшлек итеү тураһында килешеүгә ҡул ҡуйылды.


text:
Башҡортостанда 2013 йылда «500 ферма» программаһында 90-ға яҡын хужалыҡ ҡатнашасаҡ
2013 йылда «Һөтсөлөк малсылығын үҫтереү һәм һөт етештереүҙе арттырыу. 2012-2016 йылдарҙа Башҡортостан Республикаһында 500 һөтсөлөк-тауар фермаһын комплекслы яңыртыу» республика маҡсатлы программаһында Башҡортостандың 90-ға яҡын фермер хужалығы ҡатнашасаҡ.
Матбуғат конференцияһында БР ауыл хужалығы министры урынбаҫары Фларис Шәйхетдинов хәбәр итеүенсә, 2012 йылда «500 ферма» программаһында ҡатнашыуға 86 ауыл хужалығы предприятиеһы заявка биргән. Уларҙың 60-тан ашыуы һөт-тауар фермаларын төҙөү, реконструкциялау һәм уларға капиталь ремонт үткәреү буйынса әүҙем эшмәкәрлек алып бара. Ағымдағы йыл аҙағынаса республикала 70-кә яҡын бындай объект ремонтланасаҡ.
— Бер ферманы яңыртыуға уртаса 30-40 миллион һум аҡса кәрәк. Шул уҡ ваҡытта яҡынса 10-12 миллион һум аҡсаны, йәғни сығымдарҙың 30-40 процентын ауыл хужалығы етештереүселәре субсидия формаһында аласаҡ, — тип хәбәр итте Фларис Шәйхетдинов.
Уның һүҙҙәренсә, бөгөнгө көнгә республиканың яҡынса 40 хужалығы бындай субсидия алған да инде. Техника, ҡорамалдар, тоҡомло мал һатып алыуға һәм төҙөлөш-монтажлау эштәренә бирелгән түләүҙәрҙең дөйөм күләме хәҙер 150 миллион һумға етә.
Иҫегеҙгә төшөрәбеҙ, быйыл старт алған «500 ферма» республика маҡсатлы программаһына Баҡалы, Бишбүләк, Бүздәк, Дүртөйлө, Илеш, Ҡырмыҫҡалы, Миәкә һәм Стәрлетамаҡ райондары әүҙем ҡушылды.
Республиканың Краснокама, Салауат, Илеш һәм Иглин райондары хакимиәттәре лә программала ҡатнашҡан үҙҙәренең хужалыҡтарына ҙур ярҙам күрһәтә.
БР Ауыл хужалығы министрлығының матбуғат хеҙмәтенән хәбәр итеүҙәренсә, фермаларҙа хеҙмәткәрҙәр өсөн уңайлы шарттар булдырыла. Хужалыҡтарҙа яңы силос-сенаж ҡоролмалары, юлдар төҙөлә, тоҡомло мал, шулай уҡ төрлө техника һәм ҡорамалдар һатып алына.


text:
Башҡортостан Рәсәй төбәктәре араһында дәүләт хеҙмәттәре күп функциялы үҙәктәр селтәрен үҫтереү буйынса лидер Фото: Олег Яровиков
Башҡортостан Рәсәй төбәктәре араһында дәүләт хеҙмәттәре күп функциялы үҙәктәр селтәрен үҫтереү буйынса лидер
Башҡортостан Рәсәй төбәктәре араһында дәүләт хеҙмәттәре күп функциялы үҙәктәр селтәрен үҫтереү буйынса лидер Фото: Олег Яровиков
ӨФӨ, 2016 йыл, 15 ғинуар. /«Башинформ» мәғлүмәт агентлығы, Ксения Калинина/.
Башҡортостан Рәсәй төбәктәре араһында Дәүләт һәм муниципаль хеҙмәттәр күрһәтеү буйынса күп функциялы үҙәктәр селтәрен үҫтереү буйынса лидер. Был хаҡта Мәскәүҙә Хөкүмәт ултырышында иҡтисади үҫеш министры Алексей Улюкаев хәбәр итте.
Ул күп функциялы үҙәктәр селтәрен үҫтереү мәсьәләләрендә иң яҡшы һөҙөмтә күрһәткән төбәктәрҙе билдәләне. Башҡортостан Мәскәү, Свердловск һәм Ростов өлкәләре менән бер рәттән юғары күрһәткескә өлгәшкән биләмәләр иҫәбенә инде.
Төбәктең иҡтисади үҫеш министры Сергей Новиков һүҙҙәренсә, күп функциялы үҙәктең офистары республиканың барлыҡ муниципаль берәмектәрендә лә эшләй. «Был хеҙмәттәр алыу процедураһын еңеләйтергә һәм ауыл ерендә йәшәүселәр өсөн уңайлы шарттар булдырырға мөмкинлек бирҙе. 2016 йылда хеҙмәттәрҙең сифатын яҡшыртыуға баҫым яһаласаҡ», — тине министр.
Республика ведомствоһының матбуғат хеҙмәтендә хәбәр итеүҙәренсә, федераль талаптар буйынса уҙған йылдың аҙағына илдең бөтә субъекттары төбәк халҡының 90 проценты өсөн «берҙәм тәҙрә» принцибы буйынса дәүләт хеҙмәттәрен күрһәтеүҙе тәьмин итергә тейеш ине. Башҡортостан билдәләнгән күрһәткесте арттырып үтәне: бөгөн республика халҡының 98 проценттан ашыуы күп функциялы үҙәк хеҙмәттәре менән файҙалана ала.


text:
РФ Үҙәк һайлау комиссияһы һайлау бюллетене тексын раҫланы
РФ Үҙәк һайлау комиссияһы алтынсы саҡырылыш Дәүләт Думаһы депутаттарын һайлауҙа тауыш биреү өсөн һайлау бюллетендәренең тексын раҫланы. Был документтарҙы нәшер итеү һайлауға 22 көн ҡалғанға тиклем тамамланырға тейеш, тип хәбәр итә РИА Новости.
— Бюллетень үлсәме 420 миллиметрға 210 миллиметрҙы тәшкил итә, Рәсәй Федерацияһының ун субъектында ул, республиканың милли телен файҙаланып, ике телдә нәшер ителһә, өс төбәктә (Башҡортостан, Ҡалмыҡстан һәм Бүрәт Республикаһында) тулыһынса милли телгә тәржемә ителәсәк, — тип билдәләне РФ Үҙәк һайлау комиссияһы секретары Николай Конкин.
Һайлауға 22 көн ҡалғанға тиклем бюллетендәр нәшер ителеп, һайлау комиссияларына тапшырылырға тейеш. Сит илдә тауыш биреү өсөн бюллетендәр тексы раҫланғас та нәшер итеүгә ебәрелгән, сөнки 10 ноябрҙә уларҙы артабан таратыу өсөн РФ Сит ил эштәре министрлығына бирергә кәрәк.
Бынан тыш, РФ Үҙәк һайлау комиссияһы шишәмбелә үткән ултырышта сәйәси партиялар араһында телеканалдарҙа һәм радиола бушлай эфир ваҡытын бүлеү графигын да раҫланы.


text:
Стәрлебаш районындағы агрофирма етәксеһе Бәләбәй сырын ниндәй һөттән яһауҙары тураһында һөйләнеФото: Башҡортостан Башлығының матбуғат хеҙмәте
Стәрлебаш районындағы агрофирма етәксеһе Бәләбәй сырын ниндәй һөттән яһауҙары тураһында һөйләне
Стәрлебаш районындағы агрофирма етәксеһе Бәләбәй сырын ниндәй һөттән яһауҙары тураһында һөйләнеФото: Башҡортостан Башлығының матбуғат хеҙмәте
ӨФӨ, 2016 йыл, 1 сентябрь. /«Башинформ» мәғлүмәт агентлығы, Александр Смирнов/.
31 августа Башҡортостан Башлығы Рөстәм Хәмитов Стәрлебаш районына эш сәфәре барышында Баҡый ауылында «Правда» агрофирмаһы яуаплылығы сикләнгән йәмғиәтенең һөтсөлөк-тауар фермаһын ҡараны. Был ферма «500 ферма» республика маҡсатлы программаһында ҡатнаша.
Ауыл хужалығы предприятиеһы етәксеһе Эдуард Аветисян 2013 йылда программа сиктәрендә 200 баш малға иҫәпләнгән һыйыр аҙбарының яңыртылыуы хаҡында һөйләне. 2014 йылда 180 башҡа иҫәпләнгән ангар тибындағы яңы һыйыр аҙбары төҙөлдө. Объекттың хаҡы 19,8 миллион һум тәшкил итте. 4,5 мең тоннаға иҫәпләнгән силос-сенаж ҡоролмаһын ремонтлау тамамлана.
Былтыр фермала 1,9 мең тонна һөт етештерелгән. Һәр һыйырҙан уртаса һауым 5,6 мең килограмм тәшкил иткән. Эдуард Аветисян әйтеүенсә, әлеге ваҡытта бында көн һайын яҡынса 7,5 тонна һөт һауып алына һәм сыр эшләү өсөн Бәләбәй һөт комбинатына ебәрелә.
Хужалыҡтың сәсеүлектәре 4,8 мең гектар майҙанды биләй. 2015 йылда яҡынса 3,5 мең тонна ашлыҡ йыйылған. Һәр гектарҙан уртаса уңыш 16,2 центнер тәшкил иткән. Быйыл гектарҙан 17,5 центнер уңыш алына. Ауыл хужалығы миҙгеле тамамланғансы 900 гектар ужым культураларын сәсеү күҙаллана.
Республика Башлығы иген һаҡлағысты, әҙерләнгән һаламды ҡараны. Ул Белоруссия технологияһы буйынса төргәккә уралған, тип билдәләне Эдуард Аветисян.


text:
Өфө Башҡортостан ҡалалары рейтингында өсөнсө урын яуланы Фото: Олег Яровиков
Өфө Башҡортостан ҡалалары рейтингында өсөнсө урын яуланы
Өфө Башҡортостан ҡалалары рейтингында өсөнсө урын яуланы Фото: Олег Яровиков
ӨФӨ, 2015 йыл, 15 апрель. /«Башинформ» мәғлүмәт агентлығы, Екатерина Соколова/.
Өфө йыл һайын үткәрелгән «Башҡортостан Республикаһының иң яҡшы муниципаль берәмеге» конкурсы йомғаҡтары буйынса республика ҡала округтары рейтингында өсөнсө урын алды. Икенсе урында — Стәрлетамаҡ. Октябрьский ҡалаһы еңеүсе тип танылды.
Башҡортостан Хөкүмәтенең матбуғат хеҙмәтенән хәбәр итеүҙәренсә, конкурс урындағы үҙидаралыҡ органдары эшенең һөҙөмтәлелеген арттырыу, республиканың иң яҡшы муниципаль берәмектәре тәжрибәһен өйрәнеү һәм таратыу, шулай уҡ урындағы мәсьәләләрҙе хәл итеүҙә яҡшы һөҙөмтәләргә өлгәшкән муниципаль берәмектәрҙе билдәләү маҡсатында уҙғарыла.
Краснокама районының Арлан советы — ике меңгә тиклем халыҡ йәшәгән иң яҡшы ауыл, Әлшәй районының Раевка ауыл советы ике меңдән ашыу халыҡ йәшәгән иң яҡшы ауыл тип танылды. ««Ауыл биләмәһе административ үҙәге менән иң яҡшы муниципаль район» номинацияһында — Тәтешле, «Ҡала үҙәге менән иң яҡшы район» номинацияһында Мәләүез районы еңеү яуланы.


text:
«Санкт-Петербург – Рәсәй төбәктәре» эшлекле миссияһының эше дауам итәФото: Андрей Старостин
«Санкт-Петербург – Рәсәй төбәктәре» эшлекле миссияһының эше дауам итә
«Санкт-Петербург – Рәсәй төбәктәре» эшлекле миссияһының эше дауам итәФото: Андрей Старостин
Башҡортостан менән Санкт-Петербургты электән килгән хеҙмәттәшлек ептәре бәйләй, тине Конгресс-холда «Санкт-Петербург – Рәсәй төбәктәре» мәғлүмәт-эшлекле миссияһын асыу тантанаһында Башҡортостандың сәнәғәт һәм тышҡы иҡтисади бәйләнештәр министрының беренсе урынбаҫары Вилорий Якупов. Төбәктәр бизнес-берләшмәләренең тап ошондай эшлекле бәйләнештәре хеҙмәттәшлекте яҡшыртырға һәм иҡтисади көрсөк эҙемтәләрен йомшартырға һәләтле. Вилорий Альберт улы, ике төбәктең эшлекле даирәләре вәкилдәренең осрашыуҙары ҡул ҡуйылған контракттар формаһында тәғәйен һөҙөмтәләр килтерәсәк, тигән ышаныс белдерҙе.
Санкт-Петербург Хөкүмәтенең Тышҡы бәйләнештәр буйынса комитеты рәйесенең беренсе урынбаҫары Андрей Петрук республика етәкселегенә ошондай юғары кимәлдә ҡабул иткәндәре өсөн рәхмәт белдерҙе. Ул, Башҡортостан – Санкт-Петербург вәкилдәре үҙ предприятиелары экспансияһын үткәргән дүртенсе төбәк, тине. Төньяҡ баш ҡала делегацияһы составына рәсми кешеләр һәм ҙур предприятиелар етәкселәре генә түгел, шулай уҡ бәләкәй һәм урта бизнес вәкилдәре лә ингән. Бөгөн тап уларға ярҙам кәрәк бит. Андрей Петрук, миссияның төп маҡсаты – урта һәм бәләкәй бизнес вәкилдәре араһында бәйләнеш урынлаштырыу, тине.
Рәсәйҙең ике ҙур төбәгенең эшлекле даирәләре вәкилдәренең осрашыуы Башҡортостан Президенты Хакимиәте, Сәнәғәт һәм тышҡы иҡтисади бәйләнештәр министрлығы, БР Эшҡыуарлыҡ һәм сауҙа буйынса дәүләт комитеты һәм “Эшлекле Рәсәй” дөйөм Рәсәй йәмәғәт ойошмаһының төбәк бүлексәләре ярҙамы арҡаһында ойошторолдо.
Ҡунаҡтар Конгресс-холл фойеһында төньяҡ баш ҡала предприятиелары продукциялары күргәҙмәһен ойошторҙо. Машиналар эшләү, сәнәғәт төҙөлөшө, электр һәм гидроэнергетика, торлаҡ-коммуналь хужалыҡ өлкәһе предприятиелары үҙ яңылыҡтарын һәм ҡаҙаныштарын күрһәтте.
Эш түңәрәк өҫтәл артында дауам итте, унда Башҡортостан ҡунаҡтары Санкт-Петербург һәм уның предприятиелары презентацияһын үткәрҙе. Ике төбәктең бизнес вәкилдәре шулай уҡ федераль һәм төбәк кимәлдәрендә эшҡыуарлыҡҡа ярҙам һәм уны яҡлауҙы закондар менән тәьмин итеү мәсьәләләрен дә тикшерәсәк.
Санкт-Петербург эшлекле даирәләре делегацияһының сәфәре ике көн дауам итәсәк.


text:
Өфөлә Park Inn Radisson ҡунаҡханаһын төҙөү проекты хупланды
Шанхай хеҙмәттәшлек ойошмаһы һәм БРИКС иллдәре саммитарына Өфөлә шәхси инвесторҙар средстволары иҫәбенә ҡунаҡханалар төҙөләсәк. Ҡала төҙөлөшө советының Өфөнөң баш архитекторы ҡатнашлығындағы сираттағы ултырышы барышында дүрт объекттың архитектура концепциялары тәҡдим ителде. Уларҙың береһе – Мостай Кәрим һәм Революцион урамдары киҫешкән урында төҙөләсәк дүрт йондоҙло Park Inn Radisson ҡунаҡхана комплексы.
Ултырышта ҡатнашыусылар билдәләүенсә, ҡунаҡхана проекты Революцион урамындағы биналарға, атап әйткәндә, Пионерҙар йортона һәм «Уралсиб» банкы бинаһына композиция йәһәтенән тап килә. Комплекстың архитектура концепцияһы хупланды, тип хәбәр иттеләр Өфө хакимиәтенең матбуғат хеҙмәтенән.
Башҡортостан баш ҡалаһы хакимиәте башлығы Ирек Ялалов билдәләүенсә, Өфөлә 2015 йылда үтәсәк Шанхай хеҙмәттәшлек ойошмаһы һәм БРИКС иллдәре саммитарына ҡунаҡханалар төҙөлөшөн ваҡытында тамамлау төп маҡсат булып тора.
– Төҙөлөш мәсьәләләрендә потенциаль инвесторҙарҙы бер ни ҙә тотҡарлап торорға тейеш түгел. Ҡабул ителгән документтарҙы ҡыҫҡа ваҡыт эсендә ҡарап сығыу зарур, ә беҙҙән сыҡҡан документтар аныҡ һәм төплө, нигеҙле булырға тейеш, — тип һыҙыҡ өҫтөнә алды Ирек Ялалов. – Ҡунаҡханалар шәхси инвесторҙар средстволары иҫәбенә төҙөлә, был 10 миллиард һумдан ашыу аҡса. Шуға күрә төҙөүселәр өсөн уңайлы шарттар булдырырға бурыслыбыҙ.


text:
Һәр шартлы мал башына 26,3-әр центнер мал аҙығы берәмеге әҙерләнгән
Башҡортостан буйынса алдағы мал ҡышлатыу осорона һәр шартлы мал башына уртаса 26,3-әр центнер мал аҙығы берәмеге әҙерләнгән. Республиканың Ауыл хужалығы министрлығынан хәбәр итеүҙәренсә, был былтырғы ошо уҡ күрһәткестәрҙән 5,2 центнерға күберәк.
Ә республиканың туғыҙ районы хужалыҡтарында һәр шартлы мал башына 30 центнерҙан ашыу мал аҙығы берәмеге әҙерләнгән. Улар араһында — Саҡмағош, Архангел, Стәрлетамаҡ, Борай, Ҡырмыҫҡалы, Мәләүез, Хәйбулла, Стәрлебаш һәм Яңауыл райондары.
Шул уҡ ваҡытта иң юғары күрһәткестәр — Саҡмағош районында, йәғни һәр шартлы мал башына 36 центнер мал аҙығы берәмеге.
Тап ошо районда республикала тәүгеләрҙән булып 2013 йыл башынан алып һәр һыйырҙан һауым буйынса дүрт меңлек рубежға өлгәштеләр. Унда тулайым һөт етештереү һәм уны һатыу буйынса ла иң яҡшы күрһәткестәрҙең береһе.
Төбәктең аграр ведомствоһында билдәләүҙәренсә, мал аҙығы әҙерләү әле дауам итә. Белгестәр фекеренсә, өҫтәмә рәүештә тупаҫ һәм һутлы мал аҙыҡтары, шулай уҡ эшкәртеү сәнәғәте предприятиеларының өҫтәмә продукттарын әҙерләү мөмкинлеге бар әле.


text:
Сәнәғәт производствоһы апрелдә 2013 йылдың апреленә ҡарата 2,5 процентҡа артҡан
Башҡортостанда сәнәғәт производствоһы апрелдә 2013 йылдың апреленә ҡарата 2,5 процентҡа артҡан. Был хаҡта Башҡортостанстат материалдарына таянып республика Хөкүмәтенең матбуғат хеҙмәте хәбәр итә. Шул уҡ ваҡытта ғинуар-апрель йомғаҡтары буйынса түбәнәйеүе билдәләнә — 2013 йылдың апреленә 0,8 процентҡа.
Ағымдағы йылда сәнәғәт производствоһында иң ҙур үҫеш машиналар һәм ҡорамалдар (2013 йылдың ғинуар-апреленә 130,8 процент), электр ҡорамалдар, электрон һәм оптик ҡорамалдар етештереүҙә (117,4), химия производствоһында (110,3) билдәләнә. Металл булмаған минераль продукттар, транспорт саралары һәм ҡорамалдар производствоһы шулай артҡан. Ағасты эшкәртеү һәм ағастан изделиелар эшләү күләме күтәрелгән.


text:
Фото:
Өфө моторҙар эшләү производство берекмәһе продукция сығарыуҙың артыуын күҙаллай
Фото:
Яҡынса иҫәпләүҙәр буйынса, 2009 йылда «Өфө моторҙар эшләү производство берекмәһе» асыҡ акционерҙар йәмғиәте 18 миллиард һумлыҡ тауар етештергән (2008 йыл менән сағыштырғанда туғыҙ процентҡа күберәк). Йыллыҡ производство заданиеһын предприятие тулыһынса үтәгән.
Уҙған йылдың төп маҡсаты хеҙмәттең нәтижәлелеген артырыу булһа, был үтәлгән — иҫәпкә алынған ваҡыт арауығында, алдан яҡынса иҫәпләүҙәр буйынса, 2008 йыл менән сағыштырғанда бер хеҙмәткәргә эшләп сығарыу күләме 27 процентҡа артҡан.
ӨМЭПБ үҙенең продукцияһының 82,3 процентын экспортҡа сығарған, төп заказсылары – Индия менән Алжир, тип хәбәр итә «ӨМЭПБ» йәмғиәтенең йәмәғәтселек менән бәйләнеш буйынса идаралығы.
— Уҙған 2009 йыл беҙҙең өсөн еңелдәрҙән булманы, шулай ҙа төп маҡсатҡа өлгәшә алдыҡ, — тип берекмә эшмәкәрлеге йомғаҡтарына аңлатма бирә «ӨМЭПБ» асыҡ акционерҙар йәмғиәтенең генераль директоры Александр Артюхов. — Зыянлы 2008 йылдан һуң артабан файҙаға ғына эшләүҙе планлаштырабыҙ.


text:
Ҡатын-ҡыҙҙар йыйылма хоккей командаһы Сочиға осто
Шайба менән хоккей буйынса Рәсәйҙең ҡатын-ҡыҙҙар йыйылмаһы Олимпия алды йыйыныуҙың беренсе өлөшөн тамамланы һәм Сочиға осто.
Ғинуарҙың уртаһынан алып Михаил Чеканов етәкселегендә команда «Новогорск» уҡыу-күнекмәләр үҙәге базаһында шөғөлләнде, унда «Атлант-98», «Крылья Советов-99» үҫмерҙәр командалары һәм Мәскәү өлкәһенең 99 йылда тыуғандар йыйылма командаһы менән иптәштәрсә матч үткәреп, бөтә ҡара-ҡаршы торошта еңеү яуланы, — тип хәбәр иттеләр Рәсәй Хоккей федерацияһының матбуғат хеҙмәтенән.
— Яңыраҡ көс туплау микроциклы тамамланды, — тине Михаил Чеканов. — Ҡыҙҙар үтәй алды, функциональ әҙерлеккә нигеҙ һалынды, ул уңышлы сығыш яһауҙың мөһим аспекты булып тора. Хәҙер уйынды ойоштороу буйынса сифатлыраҡ эшкә сығабыҙ.
1 февралдән беҙҙең ҡыҙҙар әҙерлекте Сочиҙа дауам итә, ә шаршамбы, 5 февралдән, йыйылма Япония командаһы менән бергә күнегеү үткәрәсәк.
Иҙегеҙгә төшөрәбеҙ, милли команда составында Өфөнөң «Ағиҙеленән» алты кеше — Ангелина Гончаренко, Анна Шибанова, Инна Дюбанок, Алена Хомич, Елена Дергачева һәм Екатерина Пашкевич.
XXII ҡышҡы Олимпия уйындары сиктәрендә беренсе матчта, 9 февралдә, Рәсәй йыйылмаһы Германия командаһы менән осрашасаҡ.


text:
Торлаҡ
Торлаҡ — кеше йәки хайуандар йәшәй торған ҡоролма. Өй — Кеше йәшәү өсөн һалынған бина; йорт. Йорт — Йәшәү, төрлө ойошма һ.б. урынлаштырыу өсөн тәғәйенләнгән ҡоролма; бина, өй. Ғәҙәттә торлаҡ уңайһыҙ һауа шарттарынан һаҡланыу, йоҡлау, балалар үҫтереү, припас һаҡлау һәм ял итеү өсөн хеҙмәт итә.
Йөкмәткеһе
Тарихы[үҙгәртергә | вики-тексты үҙгәртергә]
Мамонт һөйәгенән эшләнгән боронғо торлаҡ Киев ҡалаһынан йыраҡ түгел Межирич янында табылған. Торлаҡ мамонт тиреһе менән ябылған булыуы ихтимал. Был табышты 2 м-ға нигеҙ ҡаҙыған крәҫтиәндәр 1965 йылда таба[1]. Архитектор Роберт Шуноер үҙенең «Торлаҡҡа 6000 йыл» тигән китабында торлаҡты өс категорияға бүлә:
- ҡалаларға тиклем төҙөлгән торлаҡ — эскимостар йәшәгән иглу, ярымстационар пуэблу һәм стационар гомстед.
- көнсығыш ҡалаһы торлағы — Боронғо Греция һәм Рим йорттары, Ҡытай йорттары.
- көнбайыш ҡалаһы торлағы — Яңырыу дәүерендә барлыҡҡа килгән таунхаустар һәм XIX , XX быуаттарҙағы күп фатирлы йорттар.
Кеше йәшәгән торлаҡ[үҙгәртергә | вики-тексты үҙгәртергә]
- мәмерйә
- ер өй
- бина
- фатир
- ҡыуыш
- палатка
- милли торлактар: вигвам, чум, иглу, хата, тирмә, яранга, һәндерә.
- өй
- дача
- сукка
- үтә бейек йорттар
- һарай
- ҡәлғә
- ҡунаҡхана
- пентхаус
Ҡарағыҙ[үҙгәртергә | вики-тексты үҙгәртергә]
Һылтанма[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Citation. Gregorovich Andrew .1994. Ancient Inventions of Ukraine. http://www.infoukes.com/history/inventions/


text:
915,1 мең кеше киҙеүҙән прививка яһатты
Уҙған аҙнала медиктар Башҡортостанда йәшәүсе 17500-ҙән ашыу кешегә ОРВИ диагнозы ҡуйҙы. Сирләүселәрҙең 71,2 процентын 14 йәшкә тиклемге балалар тәшкил итте. Роспотребнадзорҙың БР буйынса идаралығы мәғлүмәттәренә ҡарағанда, уҙған аҙна менән сағыштырғанда сирләүселәр һаны 9 процентҡа артты. Киҙеү осраҡтары теркәлмәгән.
Ауырыуҙарҙың биш меңгә яҡыны республика баш ҡалаһына тура килә. Сирләү эпидемия сигенән 19 процентҡа кәмерәк.
6 декабргә киҙеүгә ҡаршы прививкаларҙы 915,1 мең кеше яһатты. Был республика халҡының 22,6 проценты.


text:
Төбәк аграрийҙары 57 миллион һумлыҡ иген һатҡан Фото: Олег Яровиков
Төбәк аграрийҙары 57 миллион һумлыҡ иген һатҡан
Төбәк аграрийҙары 57 миллион һумлыҡ иген һатҡан Фото: Олег Яровиков
ӨФӨ, 2015 йыл, 9 ноябрь. /«Башинформ» мәғлүмәт агентлығы, Ольга Мортазина/.
Башҡортостан аграрийҙары тауар интервенцияларында ҡатнашып, 57 миллион һумдан ашыу иген һатҡан. Һатып алыу интервенциялары — дәүләттең хаҡтарҙы тигеҙләүгә һәм предприятиеларҙың килеменә ярҙам итеүгә йүнәлтелгән ауыл хужалығы баҙарын көйләү сараһы.
Республиканың Ауыл хужалығы министрлығы мәғлүмәттәре буйынса, 3 ноябрҙә төбәк иген етештереүселәре Милли тауар биржаһында 10 900 һумға 2160 тонна өсөнсө класлы бойҙай һәм 10 400 һумға 3240 тонна дүртенсе класлы бойҙай һатҡан.


text:
Өфөлә авария хәлендәге йорттарҙан биш мең самаһы кеше икенсеһенә күсерелгән
Өфөлә 2010 йылда авария хәлендәге торлаҡтан 4,7 мең кеше икенсеһенә күсерелгән. Был турала шишәмбе көндө мэрияла үткән оператив кәңәшмәлә Өфө хакимиәтенең иҡтисад идаралығы начальнигы Ольга Краснова хәбәр итте. Уның әйтеүенсә, был эш буйынса план 84 процентҡа үтәлгән.
Ольга Краснова һүҙҙәренсә, ҡалала бөтә муниципаль биналарҙа ла энергия ресурстарын иҫәпләү приборҙары ҡуйылған. Өфөнөң торлаҡ фонды иһә дөйөм йорт һыу счетчиктары менән — 100 процентҡа, йылылыҡ счетчиктары менән – 87 процентҡа һәм электр энергияһын иҫәпләү приборҙары менән 36 процентҡа тәьмин ителгән.


text:
Бөтә донъя башҡорттары ҡоролтайы Башҡарма комитеты экстремизмға ҡаршы сыға
Бөтә донъя башҡорттары ҡоролтайы Башҡарма комитеты экстремизмға ҡаршы сығырға һәм исламға ҡарата ҡалыплашҡан кире фекерҙәр менән көрәшергә әҙер. Был турала Бөтә донъя башҡорттары ҡоролтайы Башҡарма комитеты рәйесе урынбаҫары Вәлиәхмәт Бәҙретдинов белдерҙе.
— Башҡарма комитет ҡарамағында беҙ төрлө йүнәлештәге ун комиссия һәм дин мәсьәләләре буйынса бер эшсе төркөм ойошторҙоҡ, — тине ул. – Уны Фәнзил Әхмәтшин етәкләйәсәк. Беҙ республиканың дини ойошмалары менән эшләйәсәкбеҙ һәм тейешле органдар менән диалог алып барасаҡбыҙ. Беҙ халыҡ араһында экстремистик лозунгылар таратыуға ҡаршы сығырға ниәтләйбеҙ. Әгәр был йүнәлеште контролгә алмаһаҡ, төрлө күңелһеҙ эҙемтәләр килеп тыуыуы ихтимал. Беҙ кешеләрҙә дингә ҡарата яҡшы мөнәсәбәт тәрбиәләргә ынтылабыҙ.
Мәғлүм булыуынса, Фәнзил Әхмәтшин Бөтә донъя башҡорттары ҡоролтайы Башҡарма комитеты рәйесе урынбаҫары һәм ул үҫеп килеүсе быуынды тәрбиәләүгә бәйле мәсьәләләр өсөн яуаплы. Ул республикала кешеләрҙең дини үҙаңын тергеҙеү яҡлы.


text:
Республикала Белогорск районына ярҙам күрһәтеүҙә ведомство-ара бәйләнешле хәрәкәт буйынса штаб эшләй башланы
Башҡортостан Президенты Рөстәм Хәмитов ҡушыуы буйынса республика Хөкүмәтендә Ҡырымдың Белогорск районына ярҙам итеүҙә төбәк дәүләт власы башҡарма органдарының бәйләнешле хәрәкәтен ойоштороу буйынса оператив штаб ойошторолдо.
Башҡортостан Дәүләт заказдарын урынлаштырыу буйынса дәүләт комитеты рәйесе Сергей Новиков етәкселегендәге төркөм составына республика Хөкүмәте Аппаратының структура бүлексәләре етәкселәре инде.
Штабтың эше башланды. Ошо көндәрҙә Башҡортостан Хөкүмәте Йортонда беренсе оператив кәңәшмә уҙҙы, уның эшмәкәрлеге буйынса тәү сираттағы бурыстар билдәләнде, тип хәбәр итә төбәк Дәүләт заказдарын урынлаштырыу буйынса дәүләт комитетының матбуғат хеҙмәте.
Бөгөнгө көнгә Белогорск районы хакимиәте менән һөҙәмтәле үҙ-ара эш итеүҙе тәьмин итеү, шулай уҡ ҡырымдарға матди һәм социаль ярҙам күрһәтеү буйынса эште төҙәтеү өҫтөнлөклө йүнәлештәр булып тора.
Ҡырым халҡына финанс ярҙам буйынса хәйриә акцияһы әле лә дауам итә. Теләүселәр үҙ средстволарын киләһе реквизиттар буйынса махсус иҫәпкә күсерә ала:
ИНН 0274900243 (КПП 027401001)
ОГРН 1090200001825
ОКПО 61164359
ОКТМО 80701000
р/с 40703810306000000311
«Рәсәй Һаҡлыҡ банкы» асыҡ акционерҙар йәмғиәтенең 8598-се Башҡортостан бүлексәһе
к/с 30101810300000000601
БИК 048073601
Алыусыһы: Социаль маҡсатлы программалар фонды
Түләүҙең тәғәйенләнеше: Ҡырым Республикаһының Белогорск районы үҫешенә бушлай ярҙам
Юридик адрес:
450000, Өфө ҡалаһы, Цюрупа урамы, 17
Фактик адрес:
450000, Өфө ҡалаһы, Цюрупа урамы, 17, 6-сы ҡат, 10-сы офис
Тел.: +7 (347) 246-38-76.
Башҡортостан халҡы һәм предприятиеларының Ҡырым халҡына 20 миллион һумдан ашыу аҡса йыйғаны тураһында алдан хәбәр ителгәйне. Иҫегеҙгә төшөрәбеҙ, Ҡырым халҡына гуманитар ярҙам күрһәтеү өсөн аҡса йыйыу республикала Башҡортостан Президенты Рөстәм Хәмитов инициативаһы буйынса ойошторолған.


text:
Хәрәкәттә ҡатнашыусылар бер-береһенә ихтирамлы булырға тейеш
БР буйынса Эске эштәр министрлығы ҡарамағындағы Йәмәғәтселек советы юл хәрәкәтендә ҡатнашыусыларҙы бер-береһен ихтирам итергә саҡырып, мөрәжәғәт ҡабул итте.
"Ләлә-Тюльпан" мәсетенең йыйылыштар залында үткән Йәмәғәтселек советы ултырышында ҡабул ителгән документта шулай тиелә:
"Беҙ бөтә автомобилистарға, башҡа юл хәрәкәтендә ҡатнашыусыларға мөрәжәғәт итәбеҙ. Бер-береңә ихтирам водителдәр һәм йәйәүлеләр араһында мөнәсәбәттең нигеҙе булырға тейеш. Беҙ бөтә йәйәүлеләрҙе юлдарҙа үҙ яҡланғанлығығыҙға иғтибар бирергә саҡырабыҙ. Үҙ хоҡуҡтарығыҙ ғына түгел, бурыстарығыҙ тураһында ла иҫтә тоторға. Белегеҙ, эргәгеҙҙә һәр ваҡыт һеҙҙең тәртибегеҙҙе ҡабатлаясаҡ бала тороуы ихтимал бит".
Йәмәғәтселек советы ағзалары ата-әсәләргә үҙ балаларының именлеген хәүеф аҫтына ҡуймаҫҡа һәм автомобилдәрҙә балалар өсөн ҡулайламалар файҙаланырға үтенеп мөрәжәғәт итә. Йәмәғәтселек фекере лидерҙарынан, республикала танылған кешеләрҙән Совет ағзалары юлдарҙа үрнәк булырлыҡ тәртип өлгөһө күрһәтеүҙәрен үтенә.
Документта, былтыр Башҡортостан автомобиль юлдарында ике миллион ҡағиҙә боҙоу теркәлде һәм республика халҡының яртыһы тиерлек административ яуаплылыҡҡа тарттырылды, тип билдәләнә.


text:
"Развитие речи в соответствии с ФГОС ДО"
Автор: Каримова Ямиля Сайфулловна Должность: старший воспитатель
Учебное заведение: МАДОУ детский сад "Сулпылар"
Населённый пункт: город Сибай, Башкортостан
Наименование материала: Методическая разработка педсовета
Тема: "Развитие речи в соответствии с ФГОС ДО"
Дата публикации: 14.01.2016
Вернуться назад
Перейти в раздел
Текстовая часть публикации
ПЕДСОВЕТ
ТЕМАҺЫ “ ФЕДЕРАЛЬ ДӘҮЛӘТ БЕЛЕМ БИРЕҮ СТАНДАРТТАРЫНА
ЯРАШЛЫ МӘКТӘПКӘСӘ ЙӘШТӘГЕ БАЛАЛАРҘЫҢ ТЕЛМӘРЕН
ҮҪТЕРЕҮҘӘ ЭФФЕКТЛЫ АЛЫМДАР ҺӘМ ФОРМАЛАР ҠУЛЛАНЫУ ”
Маҡсат: телмәр үҫтереү буйынса балаларҙың телмәр үҫешен камиллаштырыу
Бурыстар:
1) педагогтарҙың телмәр үҫеше буйынса үҙ белем кимәлдәрен арттырыу;
2) балаларҙың телмәр үҫешен камиллаштырыу буйынса белем кимәлдәрен
арттырыу;
3) телмәр үҫтереү буйынса эффектлы эш алымдары һәм формалары әҙерләү
буйынса ижади мөхит булдырыу;
Әҙерлек эштәре
1. Методик аҙналар буйынса белешмә әҙерләү
2.
Тематик тикшереү буйынса аналетик белешмә әҙерләү
3.
Консультациялар үткәреү
4. Иң яҡшы китап мөйөшө конкурсы һөҙөмтәләр буйынса белешмә
5.
Педсовет ҡарарҙары проекты әҙерләү
Көн тәртибендә
Үткән педсовет үтәлеше менән таныштырыу
өлкән тәрбиәсе
“Телмәр үҫтереүгә федераль дәүләт белем биреү
стандарттары талаптары ”- информация
Балалар баҡсаһы мөдире
Н.Ә.Биушкина
Педагогик яҙылдырыу (разминка) “Дөрөҫ яуап
бир”
өлкән тәрбиәсе
“Иң яҡшы китап мөйөшө” конкурсы һөҙөмтәләре
өлкән тәрбиәсе
Кроссворд сисеү
Тәрбиәсе
Әбдрәшитова Р.Х.
“Телмәр үҫтереү уйындары магазины ”
Тәрбиәсе
Танһыҡҡужина З.Ғ.
“Музыкаль эшмәкәрлек аша телмәр үҫтереү” – эш
тәжрибәһенән сығыш
Музыка етәксеһе
Ғөбәйҙуллина Р.Ә.
“Телмәр үҫтереүҙә фольклор ҡулланыу” – эш
тәжрибәһенән сығыш
Тәрбиәсе
Ҡәйепҡолова З.Ғ.
Эшлекле уйын “Проблеманы хәл ит”
өлкән тәрбиәсе
“Балалар баҡсаһында төрлө телмәр үҫтереү
формаларын һәм алымдарын ҡулланыу” буйынса
тематик тикшереү һөҙөмтәләре
өлкән тәрбиәсе
Уйын “Пресса үҙәге”
Хәбәрселәр
Йомғаҡлау “Синквейн технологияы”
өлкән тәрбиәсе
Педсовет ҡарарҙары
Сәрҡәтиб
Педсовет барышы
Алып барыусы
Бөгөн беҙҙең балалар баҡсаһында пресс конференция үтә. Пресс
конференцияла ҡатнашыусылар- “Сулпылар” балалар баҡсаһы педагогтары.
Саҡырылған ҡунаҡтар – “Атайсал” гәзите, “Аҡбуҙат” журналының
хәбәрселәре, “Дошкольный мир” журналының хәбәрсеһе. Улар беҙҙең
балалар баҡсаһында белем биреү башҡорт телендә алып барылыуын ишетеп
беләләр һәм тыуған телдә телмәр үҫеше проблемаларын заман талаптарына
ярашлы нисек хәл итеүебеҙ тураһында мәҡәлә әҙерләмәкселәр.
Әйҙәгеҙ һүҙҙе үҙҙәренә бирәйек.
“Атайсал” редакцияһының хәбәрсеһе:
Белем биреү тураһындағы законға ярашлы мәктәпкәсә белем биреү дөйөм
белем биреүҙең тәүге баҫҡысы тип һанала. Ишетеүебеҙсә, балалар баҡсалары
өсөн 2013 йылдың 17 октябрендә Федераль дәүләт белем биреү
стандарттары ла ҡабул ителде.
Һорау “Федераль дәүләт белем биреү
стандарттары телмәр үҫтереүгә ниндәй талаптар ҡуя?”
1
.
“Телмәр үҫтереүгә федераль дәүләт белем биреү стандарттары
талаптары” – Балалар баҡсаһы мөдире Н.Ә.Биушкина яуап бирә .
Бала һәр ваҡыт ихлас һөйләшә. Нимә ишетә, нимә күрә, нимә күҙәтә -
барыһы ла уның телмәрендә. Уның өсөн һөйләгән һүҙе – асыш, образ,
бәләкәй генә әкиәт, тормош тәжрибәһе.
Телмәр – төп аралашыу сараһы һәм фекерләү формаһы. Дөрөҫ телмәр төҙөй
белеү – мәктәпкәсә йәштәге балалар ҙың төрлө яҡлы үҫеше өсөн мөһим шарт.
Ошо осорҙа баланың аң кимәле үҫешә, тәүге күҙаллауы барлыҡҡа килә, тирә-
йүндәге ябай бәйләнештәр тураһы нда белеме формалаша. Баланы тирә-йүн
менән таныштырыу телмәр үҫтереү менән бергә алып барыла.
Федераль дәүләт белем биреү стандарттарына ярашлы
«телмәр үҫеше
- аралашыу һәм мәҙәнилек ысулы ; актив һүҙлек эшен байытыу; бәйләнешле
телмәр үҫтереү, грамматик яҡтан дөрөҫ төҙөлгән диалогик һәм монологик
телмәр; телмәр ижады үҫтереү; телмәрҙең өндәр һәм тасуири мәҙәниәте,
фонематик ишетеү һәләте ; китап һәм балалар әҙәбиәте менән танышыу,
балалар әҙәбиәтенең төрлө жанрҙарын ишетеп аңлай белеү; грамотаға
өйрәтеүҙең башланғысы булараҡ өн анализы активлығын формалаштырыу»
Телмәр үҫтереү балаларҙың йәш үҙенсәлегенә ярашлы адекват эш
формалары аша башҡарыла. Ә инде ниндәй эш формаларын һайлап алыу
тәрбиәсе ҡарамағына ҡайтып ҡала. Эшмәкәрлек тәрбиәсенең профессиональ
оҫталығына, балалар баҡсаһының үҫеш мөхитенә, региналь үҙенсәлектәргә
һәм балаларҙың үҫеш кимәлен иҫәптә тотоп ойошторола. Тәрбиәсе телмәр
үҫтереү эшмәкәрлеген төрлө белем биреү ситуациялары аша алып барырға
бурыслы.
Телмәр үҫтереү эшмәкәрлегенең төп йүнәлештәре:
1.Һүҙлек запасын байытыу;
2.Өндәр мәҙәниәте тәрбиәләү: тыуған телдәге өндәрҙе ишетә һәм айыра
белеү;
3. Һөйләмдәрҙе грамматик яҡтан дөрөҫ төҙөү: Морфология (һүҙҙәре
килештәргә, күплектә - берлектә, төрҙәргә бүленешенә ҡарап үҙгәртеү)
Синтаксис ( төрлө һүҙбәйләнештәр һәм һөйләмдәр үҙләштереү). Һүҙяһау.
4.Бәйләнешле телмәр үҫтереү: диалогик телмәр, монологик телмәр
5.Өндәрҙе, һүҙҙәрҙе айыра белеү. Һүҙҙәрҙә өндәрҙең урындарын
билдәләү.Нәфис һүҙгә ҡыҙыҡһыныу уятыу.
Телмәр үҫтереү ысулдары
: өлкәндәр һәм балаларҙың аралашыуы, телмәр
үҫтереү мөхите, ойошторллған эшмәкәрлектәрҙә телмәр үҫтереү, нәфис
әҙәбиәт, һүрәтләү сәнғәте, музыка, театр, башҡа төрлө ойошторолған
эшмәкәрлектәр.
Бынан тыш, нәфис әҙәбиәт менән таныштырыу ҙә телмәр үҫтереү сараһы
булып тора.
Шулай итеп, мәктәпкәсә йәштәге балаларҙың телмәрен үҫтереү ФГОС –
ҡа ярашлы төп белем биреү йүнәлештәренең береһе булып хеҙмәт итә.
Телмәр үҫтереү өсөн төрлө педагогик технологиялар ҡулланыу мөһим.
“Атайсал”гәзите хәбәрсеһе:
Рәхмәт, яуап тулы булды. Бөтәһе лә аңлашылды. Шулай ҙа балалар
баҡсаһында был йүнәлештә ниндәй эштәр башҡарыла?
Алып барыуысы
Һорауға өлкән тәрбиәсе яуап бирергә әҙер. Әйҙйгеҙ, тәүҙә баштарҙы эшләтеп,
фекерҙәр туплап алайыҡ.
2.
Педагогик яҙылдырыу (разминка) “Дөрөҫ яуап бир”
Бирелгән эштәрҙе икенсе төрлө аңлатырға кәрәк.
-
“Ғүмер буйы өйрән” (Быуаттар буйы йәшә, быуаттар буйы өйрән);
-
“Уйлап эшлә” (Ете ҡат үлсә , бер ҡат киҫ);
-
“Эшеңде аҙағына еткер” (Башланған эш, бөткән эш; ҡалған эшкә
ҡар яуыр);
-
“Үҙ тыуған илеңде йәшә” (Алтын көмөш яуған ерҙән, тыуған –
үҫкән ер яҡшы);
-
“Егәрле бул” (Егәрленең ҡулы етәү);
-
“Уйлап һөйлә” (Ауыҙың ни әйткәнен ҡолағың ишетһен);
-
“Кешеләрҙе тыңла” (Бер олоноҡон тыңла, бер кесенекен тыңла) ;
-
“Көс беләктә түгел” (Беләгенә ҡарама, йөрәгенә ҡара).
Ә хәҙер балалар баҡсаһында телмәр үҫтереү буйынса ниндәй эштәр
башҡарыла, ҡыҫҡаса шул турала һөйләп ишеттермәксемен.
3. “Иң яҡшы китап мөйөшө ” конкурсы һөҙөмтәләре
Балалар баҡсаһында телмәр үҫтереү буйынса баһаға лайыҡ эштәр
башҡарыла: балалар араһында шиғырҙар ятлау конкурсы, үҫеш мөхитен
йәнләндереү эштәре, консультациялар, семинарҙар планға ярашлы үткәрелеп
тора. Хәҙер “Иң яҡшы китап мөйөшө” конкурсы һөҙөмтәләре менән
таныштырып китергә рөхсәт итегеҙ.
Балалар баҡсаһында 19 октябрҙан алып 23 октябрға тиклем төркөм ара
конкурс үткәрелде. Алдан балалар баҡсаһы мөдиренең бойороғона ярашлы
Положение әҙерләнде. Положение менән тәрбиәселәрҙе таныштырылды.
23 октябрь комиссия ағзалары тарафынан конкурсҡа йомғаҡ яһалды.
Тәрбиәселәр конкурсҡа етди әҙерләнгәндәр. Һәр төркөмдә лә (беренсе
кескәйҙәр төркөмөнән башҡа) китап мөйөштәре бар. Китап мөйөштәре
эстәлеге конкурс положениеһына ярашлы әҙерләнгән. Китап кәштәләре
эшләнелгән һәм улар йәш үҙенсәлегенә , санитар – гигеник, хәүефһеҙлек
нормаларына ярашлы урынлаштырылған. Бөтә төркөмдәрҙә лә төрлө
китаптар, иллюстрациялар һәм тематик альбомдар, күргәҙмәләр бар. Әммә,
ҡайһы бер төркөмдәрҙә башҡорт телендә нәфис әҙәбиәт әҙ ( уртансылар
төркөмө, тәрбиәсе Газина Г.Р., өлкәндәр төркөмө, тәрбиәселәр Танһыҡҡужина
З.Ғ., Йәнбәкова М.А., мәктәпкә әҙерлек төркөмө , тәрбиәсе Малабаева Н.З. ).
Ә икенсе кескәйҙәр төркөмөндә (тәрбиәсе Әбдрәшитова Р.Х., Мөхәмәтшина
Я.Б.) китап мөйөшө бөтөнләй булмай сыҡты. Тәрбиәселәр өҫтәл өҫтөнә бер
нисә китап һалып ҡына күрһәттеләр. Өлкәндәр төркөмөндә (тәрбиәселәр
Танһыҡҡужина З.Ғ., Йәнбәкова М.А) материал күп булыуға ҡарамаҫтан китап
кәштәһенең юҡлығы асыҡланды.
Ике төркөмдә положениеға ярашлы тематик күргәҙмәләр әҙерләнмәгән
(уртансылар төркөмө, тәрбиәселәр Газина Г.Р.,Йәнбәкова М.А., мәктәпкә
әҙерлек төркөмө, тәрбиәсе Малабаева Н.З.).
комиссия ағзалары конкурс материалдарын анализлағандан һуң түбәндәге
һығымтаға килде:
1- се урынға ике төркөмдө билдәләргә: беренсе кескәйҙәр төркөмө
(СР.Бикбова, Мөхәмәтшина Я.Б.), өлкәндәр төркөмө (Ҡәйепҡолова З.Ғ.)
2 – се урынды уртансылар төркөмөнә бирергә (Газина Г.Р.)
3 – сө урынды мәктәпкә әҙерлек төркөмөнә бирергә (Малабаева Н.З.)
Тәҡдимдәр:
1.
Бөтә төркөмдәрҙә лә китап мөйөшө картотекаһын әҙерләргә;
2.
2 – се кскйәҙәр төркөмө тәрбиәселәренә кисекмәҫтән китап мөйөшө
булдырырға. Срок – октябрь аҙағына;
3.
Китап мөйөштәрен яңы китаптар, күргәҙмәлек матреиалдары менән
даими тулыландырып торорға.
Бына шулай.
“Аҡбуҙат” журналы хәбәрсеһе
Бик яҡшы эштәр башҡарғанһығыҙ. Балаларҙың телмәрен үҫтереү белем биреү
эшенең айырылғыһыҙ бер өлөшө икәнен беҙ яҡшы аңланыҡ. Шундай һорау
“Балаларҙың телмәрен үҫтереүҙә ниндәй тәжрибәләрегеҙ менән бүлешә
алаһығыҙ?”
Алып барыусы.
Рәхмәт! Һүҙҙе тәрбиәсе Әбдрәшитова Рафиға Хәмиҙулла ҡыҙына бирәйек.
Кроссворд «Развитие речи »
Хөрмәтле ҡунаҡтар! Балалар баҡсаһында телмәр үҫтереүҙә төрлө алымдар,
эш формаларын ҡулланырға тырышабыҙ. Эҙләнәбеҙ, эштә ҡулланабыҙ. Хәҙер
мин һеҙгә кроссворд сисергә тәҡдим итер инем. Был алымды өлкән төркөм
балалары менән ҡулланабыҙ.
ҺОРАУҘАР:
1. Башҡортостандағы йыртҡыс ҡош.
2. Өй ҡыйығында йәки ярҙа оялаған ҡош.
3. Башҡорт халыҡ йыры.
4. Башҡортостандың халыҡ музыка ҡоралы.
5. Салауат районындағы шишмә.
6. Башҡорт халыҡ эпосындағы геройҙың исеме.
7. Башҡорттарҙың тоғро юлдашы.
8. Башҡорттарҙың боронғо кәсебе
9. Милли батырыбыҙ.
10. Башҡорттарҙың изге ҡошо.
11. Район исеме.
12. Башҡортостандағы ҡасаба.
“Аҡбуҙат” журналы хәбәрсеһе
Рәхмәт! Һорауыма аныҡ яуап алдым. Уңыштар һеҙгә.
“Дошкольный мир” журналы хәбәрсеһе
Хөрмәтле педагогтар! Хәҙерге заманда телмәр үҫешендә төрлө инновацион
технологиялар ҡулланыу мөһим. Шул турала һеҙ нимә әйтә алаһығыҙ?
Алып барыусы
Әлбиттә беҙ ҙә заман менән бергә атлайбыҙ. Федераль дәүләт белем биреү
стандарттарына ярашлы белем биреү сифатын күтәреү өсөн төрлө
инновациялы технологиялар ҡулланыу мөһим. Телмәр үҫтереү өлкәһендә лә
төрлө яңы технологиялар ҡулланырға тырышабыҙ. Хәҙер һүҙҙе тәжрибәле
тәрбиәсе, телмәр үҫтереү өлкәһендә ниндәйҙер уңыштарға өлгәшкән
Танһыҡҡужина Земфира Ғәлиән ҡыҙына бирәбеҙ.
Телмәр үҫтереү уйындары магазины (
“Күбәләк”, “Ромашка”, “Сәғәт”,
“Ете тажлы сәскә” пособиеларын ҡулланыу тураһында һөйләй). Башҡа
тәрбиәселәр үҙҙәре әҙерләгән уйындары менән таныштыралар.
“Атайсал” журналы хәбәрсеһе
Бик яҡшы. Ә музыкаль эшмәкәрлек аша телмәр үҫтереп буламы? Сөнки
аҙнаһына ике тапҡыр музыкаль эшмәкәрлектәр ойошторола. Ә телмәр
үҫтереү эштәре музыка менән бер рәттән барамы һуң?
Алып барыусы
Был һорауға музыка ет әксеһе тулыһынса яуап бирә алыр тип уйлайым.
“Музыкаль эшмәкәрлек аша телмәр үҫтереү” – эш тәжрибәһенән сығыш
( музыка етәксеһе Ғөбәйҙуллина Рәмилә Әбделхәй ҡыҙы эш тәжрибәһенән
сығып сығыш яһай һәм музыкаль эшмәкәрлек аша телмәр үҫтереүҙә
инновациялы технологиялар –
эвритмик дәрестәр
,
ритмодекламация,
музыкотерапия элементтарын ҡулланыу тураһында һөйләп үтә )
“Аҡбуҙат” журналы хәбәрсеһе
Башҡорт халыҡ ижады ла балаларҙың телмәрен үҫтереүҙә ҙур роль уйнай.
Был йәһәттән балалар баҡсаһында эш тәжрибәһе бармы?
“Телмәр үҫтереүҙә фольклор ҡулланыу” – эш тәжрибәһенән сығыш
Алып барыусы
Ә хәҙер тәрбиәселәргә эшлекле уйын тәҡдим итәм. Тематик тикшереү
күрһәтеүенсә төркөмдәрҙә балаларҙың бәйләнешле телмәрҙәре етешенсә
үҫешеп етмәгән.
Эшлекле уйын “Проблеманы хәл ит”
Уртансылар төркөмө өсөн тематикаға ярашлы (“Минең әсәйем”) өлкәләр
интеграциялары аша план төҙөгөҙ.
Белем биреү
өлкәләре
Балалар эшмәкәрлеге төрҙәре
Танып белеү үҫеше
Әңгәмә “Минең әсәйем”, “Минең ғаиләм”
Иллюстрациялар, слайдтар, альбомдар ҡарау
Әсәйҙәр тураһында альбомдар әҙерләү
Әсәйҙәр һөнәре – фотоальбом
Дидактик уйындар “Был кемдең әсәһе”, “4 – се артыҡ”,
“Әсәй эмоциялары”, “Әсәй һәм уның кейемдәре”
Башҡорт көнкүреш музейына экскурсия “Башҡорт
ҡатын – ҡыҙҙары кейеме”
Телмәр үҫеше
ОББЭ:
- һүрәт (фото) буйынса хикәйә төҙөү
- мнемотаблица ярҙамында хикәйә төҙөү
- дидактик синквейндар төҙөү
- каталог алымы ярҙамында хикәйә төҙөү
Нәфис әҙәбиәт уҡыу :
-хикәйәләр, шиғырҙар, әкиәттәр
- йомаҡтар сисеү
- шиғырҙар ятлау
Художестволы –
эстетик үҫеш
ОББЭ:
-әүәләү «Әсәй бешергән торттар»
-йәбештереү «Әсәйемдең күлдге»
-портрет эшләү “Әсәйем портреты”
-ҡоролмалар ҡороу «Беҙҙең өй»
Әсәйҙәргә арналған күңел асыу сараһы “Әсәйем -
ҡәҙерлем!”
Социаль –
коммуникатив үҫеш
Сюжетлы – ролле уйын “Ғаилә”, “Әсәйҙәр - ҡыҙҙар”
Әңгәмәләр “Һин әсәйеңә ярҙам итәһеңме?”
Дежур мөйөшөндә эш
Физик үҫеш
Бармаҡ уйындары
Физкультминуткалар
Хәрәкәтле уйындар
Логоритмика
Уйын – ярыш “Әсәйем менән бергә ”
Алып барыусы
Рәхмәт коллегалар! Балалар баҡсаһында телмәр үҫтереүҙә төрлө эш
формалары һәм алымдары ҡулланыу буйынса тематик тикшереү булып үтте.
Таныштырып китергә рөхсәт итегеҙ.
“Балалар баҡсаһында төрлө телмәр үҫтереү формаларын һәм
алымдарын ҡулланыу” буйынса тематик тикшереү һөҙөмтәләре.
“Дошкольный мир” журналы хәбәрсеһе
Балалар баҡсаһында телмәр үҫтереү буйынса баһаға лайыҡ эштәр алып
барыла икәне асыҡланды. Беҙ һәр беребеҙ үҙебеҙҙең гәзит – журналдарыбыҙҙа
балалар баҡсаһы тәжрибәһе тураһында бәйән итербеҙ. Хәҙергә эшебеҙҙе
йомғаҡлап һеҙгә карточкалар тәҡдим итәбеҙ. Унда һорауҙар яҙылған. Һеҙ яуап
бирергә тейеш булаһығыҙ. Быны икенсе төрлө блиц – интервью тип әйтергә
лә була. Һеҙҙең яуаптарығыҙға ҡарап материалды нисек аңлауығыҙҙы белә
алабыҙ.
Һорауҙар:
- Ошо темаға ярашлы Һеҙҙә тормошҡа ашырырлыҡ берәй идея тыуҙымы?
- Телмәр үҫтереү темаһына ҡағылышлы тағы ла ниндәй мәғлүмәт алырға
теләр инегеҙ ?
- Бөгөнгө педсовет формаһы ҡыҙыҡлы булдымы? Нимәһе менән оҡшаны?
- Ниндәй материал һеҙҙә айырыуса ҡыҙыҡһыныу уятты?
- Ҡайһы материал һәм эш формаһы һеҙҙең фекерегеҙсә ата - әсәләр өсөн
файҙалы һәм ҡыҙыҡлы булыр ине?
- Коллегаларығыҙға ниндәй тәҡдимдәрегеҙ бар?
Алып барыусы
Барығыҙға ла ҙур рәхмәт.
Шулай итеп, мәктәпкәсә йәштәге балаларҙың телмәрен үҫтереү эштәре
башҡа эшмәкәрлектәр менән тығыҙ бәйләнештә бара. Эшебеҙҙе йомғаҡлап
синквейн уйлап сығарырға тәҡдим итәм.
телмәр
үҫешә, арта, байый, яҡшыра
таҙа, асыҡ,бәйләнешле, грамоталы
аралашыу
Педсовет ҡарарҙары проекты
1.
Бөтә педагогтарға ла ФДББС – н иҫәпкә алып эшмәкәрлектәр
ойоштороға. Срок – йыл буйына;
2.
Телмәр үҫтереү буйынса ойошторолған белем биреү
эшмәкәрлектәрендә инновацион технологиялар (ИКТ, эҙләнеү
-тикшеренеү, ТРИЗ, һаулыҡ һаҡлау технологиялары, проект
эшмәкәрлеге, шәхси – ориентирлы технологиялар һ.б.) ҡулланыуҙы
системаға һалырға. Срок – йыл буйына;
3.
Күргәҙмәле аралыҡ мөхитен яңы технологияларға ҡағылышлы уйындар
(Пропп карталары, фекерләү карталары, системалы операторҙар,
морфологик таблицалар, дидактик синквейн, системалы селтәр-
паутинка, фонетик ритмика, логоритмика, каталог алымы, йомаҡтар
төҙөү технологияһы, метафоралар төҙөү технологиялары, рифмалы
текстар төҙөү, карта буйлап йәки ваҡыт даръяһы буйлап сәйәхәт һ б. )
менән тулыландырырға. Срок – ноябрь – ғинуар 2015-2016 уҡыу йылы.
4.
Төркөмдәрҙә күп функциялы йыһаздар булдырыу. Срок – уҡыу йылы
эсендә;
5.
Ата – әсәләрҙе ысын мәғәнәһендә педагогик белем биреү барышында
ҡатнашыусылар итеп күрергә һәм хеҙмәттәшлек итергә.Бының өсөн
ғәҙәти булған һәм ғәҙәти булмаған эш формаларын әүҙем
ҡулланырға.Срок – уҡыу йылы буйына.
6.
Өлкәндәр төркөмө тәрбиәселәренә (Танһыҡҡужина З.Ғ., Йәнбәкова
М.А.) телмәр өлкәһе буйынса педагогик идеялар фестиваленә яңы
технологиялар ҡулланылған асыҡ эшмәкәрлек әҙерләргә. Срок –
ноябрь – ғинуар.


text:
Фото:
Яҙыусы-сатирик Марсель Сәлимов ЮНЕСКО миҙалы менән бүләкләнде
Фото:
ӨФӨ, 2015 йыл, 11 февраль. /«Башинформ» мәғлүмәт агентлығы, Ләйлә Аралбаева/.
Мәскәүҙә уҙған йыл йомғаҡтары буйынса төп бүләккә лайыҡ булған Рәсәй һәм сит ил яҙыусыларын ҡотлау тантанаһы үтте.
Интернациональ яҙыусылар союзы идараһы рәйесе Александр Гриценко танылған яҙыусы-сатирик Марсель Сәлимовҡа Берләшкән Милләттәр Ойошмаһының мәғариф, фән һәм мәҙәниәт буйынса (ЮНЕСКО) һәм Адам Мицкевич исемендәге Интернациональ яҙыусылар союзы миҙалын тапшырҙы.
«Российский колокол» журналы ошо халыҡ-ара награда менән билдәләнгән авторҙарҙың әҫәрҙәренән махсус альманах сығарасаҡ. Уның тиражы ЮНЕСКО линияһы буйынса мәҙәниәт, фән һәм мәғариф учреждениеларына ебәреләсәк.
Марсель Сәлимовтың «Бумажный ранет» йыйынтығында донъя күргән «Поверин» хикәйәһе авторға Бөтә Рәсәй әҙәби конкурсында еңеү алып килде.


text:
40 йыл эшләгәнгә 130 һум
Дәүләт йыйылышы Ҡоролтайҙың көҙгө сессиялағы тәүге ултырышы 18-се сентябрҙә үтәсәк.
Дәүләт йыйылышы Ҡоролтай ҡарамағына тапшырылған тағы ла бер проект – күп балалы ғаиләләргә ҡағыла. Республика Хөкүмәте биш һәм унан да күберәк бала тәрбиәләгән ғаиләләргә фатир сертификаттарын тапшырырға ҡарар итте. Фатир сертификаты бер ярым - ике миллион һумға баһалана һәм фатир һатып алыу өсөн тәғәйенләнә. Документта әйтелеүенсә, уны алыр өсөн ғәиләләге балаларҙың бишеһенә лә 18 йәш тулмаған булырға тейеш. Әле Башҡортостанда ошо категорияға тап килгән 400 ғаилә бар. Әммә Хөкүмәт Премьер министры әйтеүенсә, фатир сертификаттары балаларына яҡшы тәрбиә биреүсе ғаиләләргә генә тапшырыласаҡ.


text:
Үҙәк хәрби округы ғәскәрҙәрендә 2013 йылда контракт буйынса 5,5 меңдән ашыу кеше хеҙмәт итәсәк
2013 йылда Үҙәк хәрби округы хәрби частарға, шул иҫәптән Башҡортостанда урынлашҡан частарға контракт буйынса хеҙмәт итергә 5,5 меңдән ашыу кешене йүнәлтергә планлаштыра, тип хәбәр иттеләр Үҙәк хәрби округының матбуғат хеҙмәтенән. Үткән йылдағы күрһәткестәр менән сағыштырғанда, был ике тапҡырҙан ашыуыраҡҡа күберәк. Былтыр Үҙәк хәрби округы контракт буйынса хеҙмәт итергә 2,6 мең кешене йүнәлткән.
2012 йылдың 1 сентябренән контракт буйынса хәрби хеҙмәткә граждандар һайлап алыу менән махсус пункттар шөғөлләнә, хәрби комиссариаттар менән берлектә улар кандидаттарға психологик тестар һәм медицина тикшереүе үткәрә. Әлеге ваҡытта Үҙәк хәрби округы биләмәһендә бындай 25 пункт эшләп килә, уларға үткән йылдың дүрт айы эсендә 10 меңән ашыу кеше мөрәжәғәт иткән.


text:
БР-ҙағы Рәсәй сәйәсәте мәктәбе Башҡортостан вуздарында филиалдарын аса
Башҡортостан Республикаһындағы Рәсәй сәйәсәте мәктәбе республиканың алдынғы вуздарында үҙенең филиалдарын аса.
— Ошо һәм киләһе аҙнала биш вузда — Рәсәй дәүләт социаль университетының Өфө филиалында, Башҡорт дәүләт университетының Хоҡуҡ институтында, Өфө дәүләт иҡтисад һәм сервис академияһында, Башҡорт дәүләт медицина университетында, Өфө дәүләт авиация техник университетында Башҡортостан Республикаһындағы Рәсәй сәйәсәте мәктәбенең филиалдары эшләй башлай, — тип хәбәр итте «Башинформ» агентлығына БР-ҙағы Рәсәй сәйәсәте мәктәбе дирекцияһы етәксеһе, Рәсәй дәүләт социаль университетының Өфө филиалы директоры Рөстәм Әхмәҙинуров. – Унда үҙҙәренең социаль проекттары булған, ижтимағи-сәйәси ваҡиғалар менән ҡыҙыҡһынған өлкән курс студенттары уҡыясаҡ. Лекциялар менән билдәле сәйәсмәндәр, йәмәғәт эшмәкәрҙәре, парламентарийҙар, федераль һәм төбәк кимәлендәге министрлыҡ һәм ведомстволар вәкилдәре сығыш яһаясаҡ.
Сентябрь аҙағында Рәсәй дәүләт социаль университетының Өфө филиалы һәм Өфө дәүләт иҡтисад һәм сервис академияһы студенттары өсөн беренсе лекцияны Рәсәй Космонавтика федерацияһы президенты, ике тапҡыр Советтар Союзы Геройы Владимир Коваленок уҡыны. Бөгөн, 12 октябрҙә, Өфө дәүләт иҡтисад һәм сервис академияһында Башҡортостан Республикаһында социаль сәйәсәттең төп йүнәлештәре тураһындағы лекция менән БР Хөкүмәте Премьер-министры урынбаҫары Фидус Ямалетдинов сығыш яһаясаҡ. Иртәгә, 13 октябрҙә, Башҡорт дәүләт медицина университетында БР иҡтисади үҫеш министры Евгений Маврин лекция һөйләргә тейеш.


text:
Фото:
Мосолман ҡатын-ҡыҙҙары конференцияһы
Фото:
Өфөнөң «Ләлә-Тюльпан» мәсетендә «Хәҙерге йәмғиәттә мосолман ҡатын-ҡыҙҙарының роле» ғилми-ғәмәли конференцияһы үтте. Рәсәй Ислам университеты тарафынан ойошторолған был сара төрлө милләт, төрлө йәштәге һәм төрлө эшмәкәрлек өлкәһендә гүзәл зат вәкилдәренең иғтибарын йәлеп итте.
Конференция эшендә Рәсәй Ислам университеты уҡытыусылары һәм студенттары, Бөтә донъя башҡорттары ҡоролтайы Башҡарма комитеты, РФ Иҫәп палатаһы Ғилми-тикшеренеү системалы анализ институтының Башҡортостан филиалы, хәйриә һәм йәмәғәт ойошмалары вәкилдәре ҡатнашты.
Сығыштарҙа ғаилә мөнәсәбәттәре, балалар тәрбиәләүҙә һәм дингә өйрәтеүҙә әсәнең роле, мосолман ҡатын-ҡыҙҙарының әхлаҡи ҡиммәттәре һәм хоҡуҡтары, мосолман йәмғиәтендә ғаилә ҡиммәттәре кеүек темалар күтәрелде. Докладтарҙың күбеһендә, динебеҙҙә лә, йәмғиәттә лә ирҙәр һәм ҡатын-ҡыҙҙар тиң хоҡуҡлы, тигән идея һыҙыҡ өҫтөнә алынды. Исламда уларға тиң хоҡуҡтар һәм бурыстар йөкмәтелгән. Шуға күрә бөгөн мосолман ҡатын-ҡыҙҙары нәҫел-ырыуҙы дауам итеү һәм ғаилә усағын һаҡлау буйынса үҙенең изге бурысын үтәп кенә ҡалмай, йәмғиәтебеҙҙең социаль, сәйәси, иҡтисади тормошонда ла әүҙем ҡатнаша. Башҡортостанда Ислам динен тотоусы ҡатын-ҡыҙҙар араһында уңышлы эшҡыуарҙар, уҡытыусылар, сәйәсмәндәр, йәмәғәт эшмәкәрҙәре бихисап.
Конференция сиктәрендә Өфөлә беренсе ҡатын-ҡыҙҙар өсөн такси һәм ҡаланың төп ательеларынан мосолман ҡатын-ҡыҙҙары өсөн яңы кейем өлгөләре презентацияланды.


text:
Башҡортостан Президентының матбуғат хеҙмәте Бауман исемендәге Мәскәү дәүләт техник университеты студенты һүҙҙәренә комментарий бирҙе
Көн элгәре Мәскәү дәүләт университетында үткән Рәсәй Президенты Дмитрий Медведевтың студенттар менән осрашыуында Бауман исемендәге Мәскәү дәүләт техник университетында белем алыусы Башҡортостан студенты республикалағы «насар милли сәйәсәткә» зарланған. Башҡортостан Президентының матбуғат хеҙмәте киләһе комментарий бирҙе:
— Бауман исемендәге Мәскәү дәүләт техник университеты студентының позицияһы Башҡортостан Президенты Рөстәм Хәмитовты аптырауға ҡалдырҙы. Студент Рәсәй Президенты Дмитрий Медведев менән осрашыу барышында республикалағы «насар милли сәйәсәткә» зарланған.
Башҡортостанда 2011 йыл Милләт-ара татыулыҡты нығытыу йылы тип иғлан ителде. Төбәктә 120-нән ашыу халыҡ вәкиле йәшәй, һәм уларҙың үҙ-ара мөнәсәбәтен көйләү өсөн күп нәмә эшләнә. Төрлө социологик һорау алыуҙарға ярашлы, милли мәсьәлә Башҡортостан халҡының 1-2 процентын ғына борсой, ә 75 процентынан ашыуы төбәктәге милли сәйәсәтте ыңғай баһалай. Һуңғы йыл эсендә Башҡортостанда милләт-ара мөнәсәбәттәргә ҡағылған бер генә етди пикет йәки митинг та теркәлмәгән. Йәғни, был мәғлүмәттәр республикала милләт-ара мөнәсәбәттәр өлкәһендәге ниндәй ҙә булһа киҫкенлек хаҡында һөйләргә сәбәп бирмәй.
Әммә студент белдергән бындай фекер йәшәй икән, Башҡортостан Президенты Рөстәм Хәмитов студент менән осрашырға һәм уны борсоған мәсьәләләрҙе тикшерергә әҙер. Осрашыу 26 октябргә планлаштырылған, — тиелә төбәк башлығының матбуғат хеҙмәте биргән комментарийҙа.


text:
Өфөнөң «Булат» махсус тәғәйенләнештәге отрядына генерал Шайморатов исеме бирелде
Өфөнөң Конгресс-холында Рәсәй Эске эштәр министрлығы эске ғәскәрҙәренең Волга буйы төбәк командованиеһының 29-сы «Булат» махсус тәғәйенләнештәге отрядына почетлы исем биреү тантанаһы үтте. Рәсәй Президенты Указы менән ҡаһарманлыҡ һәм ҡыйыулыҡ өсөн «Булат» отрядына генерал-майор Миңлеғәли Шайморатов исеме бирелде. Тантаналы сарала БР эске эштәр министры полиция генерал-майоры Михаил Закомалдин, Рәсәй Эске эштәр министрлығы эске ғәскәрҙәренең Волга буйы төбәк командованиеһы ғәскәрҙәре командующийының ғәҙәттән тыш хәлдәр буйынса урынбаҫары, Рәсәй Геройы, генерал-майор Олег Козлов һәм Рәсәй Эске эштәр министрлығы эске ғәскәрҙәренең Волга буйы төбәк командованиеһы ғәскәрҙәре командующийының шәхси состав менән эшләү буйынса урынбаҫары генерал-майор Владимир Игнатьев ҡатнашты. Сара башланыр алдынан ҡатнашыусылар һәм саҡырылған ҡунаҡтар генерал-майор Шайморатов бюсына сәскәләр һалды һәм Еңеү паркындағы Хәрби Дан музейында булды.
Махсус тәғәйенләнештәге отрядта хеҙмәт иткән 29 кеше – Батырлыҡ ордены, 10 кеше — «Батырлыҡ өсөн» миҙалы, 6 кеше — «Ватан алдындағы ҡаҙаныштары өсөн» миҙалы, 30 кеше Жуков һәм Суворов миҙалдары менән наградланған.


text:
дүшәмбе, 23 гыйнвар 2017, Казан вакыты 09:29
Мосолман һәм православ меценаттар Ҡорбан байрамы көнөндә Өфөлә мәрхәмәтлелек менән шөғөллөнергә булған. Улар мәсеттәргә барыусыларҙы бушҡа йөрөтәсәк. Мосолман меценаттары клубы етәксеһе Рөстәм Шиһабетдинов әйтеүенсә, ике микроавтобус 10 сәғәттән 16 сәғәткә тиклем Туҡай һәм Ихлас мәсеттәренә халыҡты бушлай йөрөтәсәк. Бер микроавтобусты ,,Православ меценаттар клубы,, биргән. Башинформ агентлығына биргән әңгәмәһендә Рөстәм Шиһабетдинов беҙ православ меценаттар клубы етәксеһе Сергей Мережко менән дуҫбыҙ, бер-беребеҙгә ярҙам итеп торабыҙ тигән. Мохтаждар өсөн төшкө аш ойоштороу ҙа ҡарала. Ҡорбан байрамына Башҡортостан мосолмандары диниә назараты ла етди әҙерләнә. “Ихлас” мәсетендә лә мосолмандар өсөн был мөһим сараға ҡорбанға салырға һарыҡтар әҙерләнә. Улар мохтаждарға таратылып биреләсәк.


text:
Фото:
НефАЗ ярты йылда табышлы эшләгән
Фото:
«Нефтекама автозаводы» асыҡ акционерҙар йәмғиәте ағымдағы йылдың беренсе ярты йыллығында 1,73 миллион һум күләмендә саф табыш алған. Уҙған йылдың ошо уҡ осоронда ул 142,02 миллион һумға зыянға эшләгән булған.
«НефАЗ» асыҡ акционерҙар йәмғиәтенең матбуғат секретары Вера Харисованың әйтеүенсә, саф табыш предприятиела етештереү күләменең артыуы менән аңлатыла. Мәҫәлән, быйылғы ғинуар-июндә автозаводтың кереме 5,2 процентҡа артҡан — 2,47 миллиард һумға тиклем, тулайым килем 5,6 проценҡа күтәрелгән —158,5 миллион һумға тиклем.
Хәтерегеҙгә төшөрәбеҙ, НефАЗ «КамАЗ» асыҡ акционерҙар йәмғиәте төркөмөнә ҡарай. Заводтың самосвал, вахта автобустары һәм цистерналар, төрлө моделдәге пассажирҙар автобустары етештереү өсөн эре производство майҙандары бар.


text:
Программа менән тәьмин итеү
Программа менән тәьмин итеү (ингл. software) – компьютерҙың процессорын ниндәйҙер операциялар башҡарыуға йүнәлткән, машина уҡый торған, йыш ҡына компьютер программаһы формаһында күрһәтмәләр йыйылмаһы. Ғәҙәттә компьютерҙың аппарат сараларына ҡапма-ҡаршы термин булараҡ ҡулланыла. Аппарат саралары һәм программа менән тәьмин итеү бер-береһе менән тығыҙ бәйле, береһенең эшләүе өсөн икенсеһенең булыуы мотлаҡ. Компьютер сленгында йыш ҡына инглиз телендәге software һүҙенән сыҡҡан софт атамаһы менән дә йөрөтәләр.
Программа менән тәьмин итеү – дөйөм термин. Ул бөтә компьютер күрһәтмәләренә ҡарата лә, компьютер күрһәтмәләренең билдәле бер йыйылмаһына ғына ҡарата ла ҡүлланыла. Ул шулай уҡ машина күрһәтмәләрен дә (процессор аңлаған бинар код), сығанаҡ кодты ла (башҡарылыр алдынан компиляторҙар тарафынан машина кодына әйләндерелә торған кешегә аңлайышлы күрһәтмәләр) үҙ эсенә ала.


text:
Рөстәм Хәмитов Бөтә донъя шашка федерацияһы президенты Гарри Оттен менән осрашты
Башҡортостан Президенты Рөстәм Хәмитов Бөтә донъя шашка федерацияһы президенты менән эш осрашыуы үткәрҙе. Гарри Оттен Өфөгә халыҡ-ара шашка буйынса ярыштарҙы асыу тантанаһына килгән.
— Бөтә донъя шашка федерацияһы менән ойошторолған ярыштарҙы ҡабул итеү беҙҙең өсөн ҙур хөрмәт, — тине Рөстәм Хәмитов, осрашыуҙы асып. — Ярыштар яҡшы үтһен өсөн беҙ барыһын да эшләйәсәкбеҙ.
Гарри Оттен әйтеүенсә, турнирҙа донъяның дүрт континенты спортсылары ҡатнашасаҡ. Ул, уйынды интернет аша бар донъя буйынса меңәрләгән тамашасы күҙәтә аласаҡ, тип билдәләне.
Осрашыуҙа Гарри Оттендың 2013 йылдағы ир-егеттәр араһында халыҡ-ара шашка буйынса донъя чемпионатын Өфөлә үткәреү тәҡдиме тикшерелде.
— Беҙ күләмле, ҙур булмаған, хатта бәләкәй ярыштарҙы ла үҙебеҙҙә үткәреү инициативаларын хуплайбыҙ, — тине Башҡортостан Президенты. — 2013 йылға тиклем бындай чемпионат үткәреү өсөн мөмкинлектәребеҙ тағы ла артасаҡ. Һеҙҙең тәҡдимегеҙҙе ихлас ҡараясаҡбыҙ һәм уға ыңғай яуап булыр.
Хәтерегеҙгә төшөрәйек, Башҡортостандың баш ҡалаһында 16-17 июлдә — шашка буйынса донъя чемпионаты (тиҙ уйналыусы программа), 18 июлдән 24-енә тиклем донъя Кубогы (классик программа) үтәсәк. Турнирҙа донъялағы иң көслө уйынсылар ҡатнашасаҡ. Өфөгә сит илдәрҙән 120 ҡатнашыусы килгән дә инде.


text:
Фото:
Азамат Илембәтов Рәсәй Бойондороҡһоҙ профсоюздар федерацияһы рәйесе урынбаҫары Нина Кузьмина менән осрашты
Фото:
20 декабрҙә Өфөлә Башҡортостан Хөкүмәте Премьер-министры Азамат Илембәтов Рәсәй Бойондороҡһоҙ профсоюздар федерацияһы рәйесе урынбаҫары Нина Кузьмина менән осрашты.
Нина Кузьмина Өфөгә «Халыҡ-ара хеҙмәт ойошмаһының «Лайыҡлы хеҙмәт» концепцияһын төбәк һәм муниципаль кимәлдәрҙә тормошҡа ашырыу» форумында ҡатнашыу өсөн килгән.
— Рәсәй Бойондороҡһоҙ профсоюздар федерацияһы алдағы өс йылда «Лайыҡлы хеҙмәт» дөйөм Рәсәй концепцияһын әҙерләү маҡсатын ҡуя, — тине Нина Кузьмина. — Ә Башҡортостанда беренселәрҙән булып бындай концепция тормошҡа ашырыла башланы ла инде. Беҙҙең өсөн был баһалап бөткөһөҙ тәжрибә.
Башҡортостан Республикаһы Профсоюздар федерацияһы рәйесе Әмирхан Сәмерханов ҡатнашлығындағы осрашыу барышында шулай уҡ яңы эш урындарын булдырыу һәм эш хаҡын түләү буйынса бурыстарҙы бөтөрөү мәсьәләләре тикшерелде.
— Башҡортостан Президенты Рөстәм Хәмитов эш хаҡы буйынса бурыстарҙы бөтөрөү һәм республика предприятиеларында һәм ойошмаларында йыл һайын эш хаҡын 15 проценттан алып арттырыуға өлгәшеү бурысын ҡуйҙы, — тине Азамат Илембәтов. – Был мәсьәләләрҙе беҙ һәр ваҡыт контролдә тотабыҙ. Быйыл бюджет өлкәһендә эшләүселәргә эш хаҡы ике тапҡыр арттырылды, социаль өлкәлә эшләүселәргә матди ярҙам күрһәтеү буйынса башҡа төрлө саралар ҙа күрелә.
Осрашыуҙа эшләүсе граждандарҙы һәм уларҙың балаларын сәләмәтләндереү, ялын ойоштороу мәсьәләләре лә тикшерелде. Нина Кузьмина билдәләүенсә, Рәсәй Бойондороҡһоҙ профсоюздар федерацияһының балалар ялы буйынса яңыраҡ үткәрелгән ултырышында Башҡортостан был өлкәлә ыңғай тәжрибә һаҡлап ҡалыусы төбәктәр араһында билдәләнгән. Был хаҡта республика Хөкүмәтенең матбуғат хеҙмәте хәбәр итте.


text:
Баш ҡалала тыуым ғинуар-февралдә 5,1 процентҡа артҡан
Өфөлә ғинуар-февралдә 2791 сабый тыуған – ул уҙған йылдың ошо уҡ ваҡыттағы күрһәткестәре менән сағыштырмаса 5,1 процентҡа күберәк. Бөр төркөм демография күрһәткестәре ҡала хакимиәте сайтының материалдарында килтерелә.
Мэрияның мәғлүмәттәренә ярашлы, Өфөлә бер ҡатынға тыуым коэффициенты 1,6 – 1,7 тәшкил итә. Шул уҡ ваҡытта ябай ҡайтанан етештереү өсөн күрһәткес 2,15 – 2,2-нән кәм булырға тейеш түгел. Дөйөм алғанда ул баш ҡалаға ҡарағанда республика буйынса юғарыраҡ, 1,8 – 1,9 тәшкил итә.
Беренсе бала тапҡан әсәнең уртаса йәше Өфөлә әкренләп арта һәм бөгөн 26 йәш самаһы тәшкил итә. Сағыштырыу өсөн: 1990-сы йылдарҙа ул 23,5 йылдарға тиң ине. Демографик процестарҙа күберәк ролде 25-34 йәштәрҙәге йәш категориялары уйнай.
Малайҙар, тәбиғи законлыҡ буйынса, ҡыҙҙарға ҡарағанда күберәк тыуа. Шулай итеп, былтыр Өфөлә 100 ҡыҙға 109,3 малай тыуған. 15-17 –се йылдарға заттар нисбәте тигеҙләнәсәк. Артабан ҡатындар ирҙәргә ҡарағанда күберәк буласаҡ.


text:
Башҡортостан федераль программаларҙы тормошҡа ашырыу өсөн 8,2 миллиард һум аҡса аласаҡ Фото: Олег Яровиков
Башҡортостан федераль программаларҙы тормошҡа ашырыу өсөн 8,2 миллиард һум аҡса аласаҡ
Башҡортостан федераль программаларҙы тормошҡа ашырыу өсөн 8,2 миллиард һум аҡса аласаҡ Фото: Олег Яровиков
ӨФӨ, 2016 йыл, 16 сентябрь. /«Башинформ» мәғлүмәт агентлығы, Галина Бахшиева/.
Башҡортостан Хөкүмәтендә төбәктә федераль маҡсатлы программа сараларын тормошҡа ашырыу тикшерелде. Кәңәшмә Башҡортостан Хөкүмәте Премьер-министры урынбаҫары — Хөкүмәт Аппараты етәксеһе Илшат Тажетдинов етәкселегендә үтте.
Кәңәшмәлә хәбәр итеүҙәренсә, ошо йылдың тәүге алты айында республика башҡарма власть органдары федераль программаларҙа ҡатнашыу өсөн 8,6 миллиард һумлыҡ суммаға 254 ғариза биргән. Һүҙ нигеҙҙә мәғариф, мәҙәниәт, ауыл хужалығы һәм торлаҡ-коммуналь хужалыҡ өлкәһендәге программа саралары тураһында бара.
Әлеге ваҡытҡа 8,2 миллиард һумлыҡ суммаға бирелгән ғаризаларҙың 19-ы буйынса раҫлауҙар бар, тип хәбәр иттеләр Башҡортостан Хөкүмәтенең матбуғат хеҙмәтендә.


text:
Төбәктә Дөйөм Рәсәй халыҡ фронты ярҙамында пенсия квитанцияларында реклама урынлаштырыу туҡтатылды
ӨФӨ, 2016 йыл, 28 ғинуар. /«Башинформ» мәғлүмәт агентлығы, Ғәлиә Нәбиева/.
1 февралдән «Рәсәй почтаһы» филиалы пенсия квитанцияларында реклама материалдарын урынлаштырыуҙы туҡтата. Ҡарар Дөйөм Рәсәй халыҡ фронты ағзалары һәм Рәсәй Пенсия фондының Башҡортостан буйынса бүлексәһе талабы буйынса ҡабул ителде.
Дөйөм Рәсәй халыҡ фронтының төбәк штабында әйтеүҙәренсә, пенсия һәм башҡа социль түләүҙәрҙең квитанцияларында йылына 25 процентлыҡ килем вәғәҙәләгән кредит ҡулланыусылар кооперативының рекламаһын урынлаштырыу йәмәғәтселек араһында ҙур ризаһыҙлыҡ тыуҙырҙы. Кешеләр вәғәҙә ителгән килем урынына үҙҙәренең йыйған аҡсаларынан ҡолаҡ ҡағыуы ихтимал, тип борсола «фронтовиктар».
«Рәсми ҡағыҙҙарға ышанып өйрәнгән оло быуын кешеләре ышаныслы ойошма хаҡында һүҙ бара тип уйлай, — тине Дөйөм Рәсәй халыҡ фронтының үҙәк штабы ағзаһы, төбәк штабы рәйестәше Эльвира Айытҡолова. — Ошондай документтарҙа реклама урынлаштырыу принцибы пенсионер өсөн эш итеүгә нигеҙ булып тора».
Дөйөм Рәсәй халыҡ фронтының төбәк штабы ағзалары алданған өлөшсөләр статусында ҡалмаҫ өсөн халыҡты кредит ойошмаларын һайлағанда иғтибарлы булырға өндәй. «Фронтовиктар» хәлде етди күҙәтеүгә алған. Февралдә йәмәғәтселәр пенсия квитанцияларын яңынан тикшерергә ниәтләй.


text:
Фото:
Бөрө ҡалаһының йәш гвардиясылары етем балалар өсөн концерт ойошторҙо
Фото:
«Берҙәм Рәсәйҙең Йәш Гвардияһы»ның Бөрөләге бүлексәһе активистары етем балалар өсөн тәғәйенләнгән «Ыласын» сәләмәтләндереү лагерында булды, тип хәбәр итә ER.RU. Йәш гвардиясылар балалар өсөн эстафета үткәрҙе, концерт ойошторҙо.
Активистар тәүге минуттарҙан уҡ балалар менән уртаҡ тел тапты, ә лагерҙа ял итеүсе ҡыҙҙар һәм малайҙар ҡунаҡтарҙы лагерҙың иҫтәлекле урындары менән таныштырҙы, көн тәртибе тураһында һөйләне.
Ойоштороусылар билдәләүенсә, һәр балаға иғтибар, ихтирам кәрәк, бөтә балаларҙың да бәхетле киләсәккә хоҡуғы бар.
– Балалар – беҙҙең киләсәк. Алдағы көндәребеҙ балаларҙы нисек үҫтереүҙән, тәрбиәләүҙән, күңелдәренә рухи ҡиммәттәр һеңдерә алыуҙан тора, — тине «Берҙәм Рәсәйҙең Йәш Гвардияһы»ның Бөрөләге бүлексәһе етәксеһе урынбаҫары Анастасия Пакуртдинова.


text:
Рөстәм Хәмитов ТЭФИ лауреаттары һәм «Рәсәй гүзәле» исемен алған Элина Кирәева менән осраштыФото: Андрей Старостин
Рөстәм Хәмитов ТЭФИ лауреаттары һәм «Рәсәй гүзәле» исемен алған Элина Кирәева менән осрашты
Рөстәм Хәмитов ТЭФИ лауреаттары һәм «Рәсәй гүзәле» исемен алған Элина Кирәева менән осраштыФото: Андрей Старостин
Башҡортостан Президенты Рөстәм Хәмитов «ТЭФИ-Төбәк 2012» бөтә Рәсәй телевизион конкурсы наградаларына лайыҡ булған тележурналистар — «Башҡортостан» дәүләт телерадиокомпанияһы («Россия» телеканалы) хеҙмәткәрҙәре Алина Сөләймәнова һәм Эрнест Хәйруллин, БЮТ каналының «Тамыр» балалар студияһы директоры Гөлназ Ҡолһарина, «Рәсәй гүзәле» исемен алған Элина Кирәева менән осрашты.
— Барығыҙҙы ла бында күреүемә шатмын. Һеҙ – еңеүселәр, күптән түгел абруйлы наградаларға лайыҡ булдығыҙ. Был минең өсөн дә ҙур ҡыуаныс, — тип сәләмләне конкурстарҙа еңеүселәрҙе республика Президенты. – Республика өсөн лайыҡлы эштәр эшләгән кешеләргә көндәлек тормошта рәхмәт һүҙен еткерергә мөмкинлек табырға кәрәк, тип иҫәпләйем. Республика халҡы өсөн уңыштар тарихы бик мөһим. Һәм һеҙ был уңыштарға өлгәштегеҙ. Ижади донъяла һеҙ яңы идеялар, яңы образдар булдыраһығыҙ, быларҙың барыһы ла мөһим, ҡыҙыҡлы. Был залда беҙ рәсми делегациялар менән осрашабыҙ, бер нисә тапҡыр спортсылар менән осраштыҡ, әммә бындай форматта осрашыу тәүгә үтә. ТЭФИ наградаһын алыу оло мәртәбә өҫтәй. Ә Башҡортостан ҡыҙҙарының иң матур булыуы хәҙер рәсми рәүештә раҫланды. Төбәгебеҙгә дан алып ҡайтҡанығыҙ өсөн һеҙгә ҙур рәхмәтемде белдерәм.
Телекомпания хеҙмәткәрҙәре һәм Элина Кирәева республика етәкселегенә ярҙам күрһәткәндәре өсөн рәхмәт белдерҙе һәм Башҡортостандың абруйын тағы ла юғарыраҡ кимәлгә күтәреү өсөн 2013 йылда төбәктә Рәсәй кимәлендәге ҙур саралар үткәрергә тәҡдим итте.
Башҡортостан Президенты тәҡдимдәрҙе ихлас ҡабул итте һәм алдағы йылдың авгусында — «Евразия тауышы», ноябрендә — «ТЭФИ-Төбәк» үткәреләсәге хаҡында әйтте. Шулай уҡ, Рөстәм Хәмитов билдәләүенсә, 2013 йылда Өфөлә «Рәсәй гүзәле» конкурсының финалын да үткәрергә мөмкин.


text:
Рөстәм Хәмитов Алла Анаһы Табын иконаһы күренеүен байрам итеүҙә ҡатнаштыФото: Олег Яровиков
Рөстәм Хәмитов Алла Анаһы Табын иконаһы күренеүен байрам итеүҙә ҡатнашты
Рөстәм Хәмитов Алла Анаһы Табын иконаһы күренеүен байрам итеүҙә ҡатнаштыФото: Олег Яровиков
Республика башлығы Рөстәм Хәмитов Ғафури районы буйынса эш сәфәре барышында Алла Анаһы Табын иконаһы күренеүен байрам итеүҙә ҡатнашты.
Йола буйынса Табын иконаһы байрамы Пасханан һуң туғыҙынсы йомала билдәләнә. Быйыл әһәмиәтле көн 20 июнгә тура килде.
Красноусол ауылы Көньяҡ Урал һәм Ырымбур диндарҙарының төп изге нәмә күренеү урыны тип иҫәпләнә.
Әле изге нәмәнең күренеү урынында Ғайса пәйғәмбәрҙең әсәһе – Табын ҡатын-ҡыҙҙар монастыры урынлашҡан. Бөгөн бында байрам хөрмәтенә ғибәҙәт ҡылыу бара, унда йыл һайын бөтә Рәсәйҙән тиҫтәләгән мең кеше йыйыла.
Православие диндарҙарын байрам менән республика етәксеһе Рөстәм Хәмитов ҡотланы.
— Был байрам беҙгә кәрәк, ул беҙҙең күңелдәрҙе юғарыға күтәрә һәм йөрәктәребеҙҙе таҙарта. Был байрам беҙҙең кем булыуыбыҙ, нимә эшләүебеҙ, беҙҙең артабанғы яҙмышыбыҙ һәм тәҡдиребеҙ тураһында уйланырға мәжбүр итә. Бындай көндәрҙә яҡшы эштәр, юғары намыҫлылыҡ, бер-береңә ярҙам итеү, үҙ-ара булышлыҡ һәм мөхәббәт тураһында уйлайбыҙ. Ул, бөгөн беҙгә етмәгән, кәрәкле һәм мөһим нәмә, — тип мөрәжәғәт итте байрамда ҡатнашыусыларға төбәк башлығы.
— Башҡортостан Республикаһы халҡы быуат буйына кешеләр, диндәр араһында – бөтә территорияла тыныслыҡ фекерен йөрөтә. Алла Анаһы Табын иконаһы күренеү – мөғжизә, һәм ул тап бында барлыҡҡа килгән. Ул беҙгә тиккә генә ебәрелмәгән, ә беҙҙе барыбыҙҙы ла уртасыл тормошҡа, үҙ-ара түҙемлеккә әйҙәү билдәһе һымаҡ, — тине Рөстәм Хәмитов.
Шулай уҡ Алла Анаһы Табын иконаһын байрам итеүҙә Калуга һәм Боровский митрополиты Климент, Өфө һәм Стәрлетамаҡ митрополиты Никон ҡатнашты.


text:
Фото:
Рөстәм Хәмитов Вилдан Яруллин һәм Салауат Фәтхетдинов менән осрашты
Фото:
24 октябрҙә Башҡортостан Президенты Рөстәм Хәмитов Башҡортостан Республикаһының атҡаҙанған артисы Вилдан Яруллин һәм Рәсәйҙең, Башҡортостандың атҡаҙанған артисы, Татарстандың халыҡ артисы Салауат Фәтхетдинов менән осрашты.
Вилдан Яруллин һәм Салауат Фәтхетдинов Башҡортостан Президентына «Салауат күпере» тип исемләнгән яңы ижади проект тураһында һөйләне. Ул мәҙәни һәм рухи бәйләнештәрҙе артабан нығытыуға булышлыҡ итәсәк. Осрашыуҙа ҡатнашыусылар, Башҡортостандың күп ҡырлы һәм бай рухи мәҙәниәте әле донъя кимәлендә тулы күләмдә күрһәтелмәгән, тип билдәләне.
Идея авторҙары бөтә ил буйынса күсмә концерттар ойошторорға ниәтләй, унда Башҡортостан менән Татарстандың популяр музыкаль коллективтары һәм башҡарыусылары, шулай уҡ Үзбәкстандың легендар «Ялла» вокаль төркөмө йәлеп ителәсәк.
Башҡортостан Президенты Рөстәм Хәмитов тәҡдимде хупланы һәм яңы ижади проектта ҡатнашыусыларға уңыштар теләне, тип хәбәр итә республика башлығының матбуғат хеҙмәте.


text:
Баш ҡаланың Орджоникидзе районында Бәләкәй һәм урта бизнес көндәре үтә
25-26 сентябрҙә Өфөнөң Орджоникидзе районында йола буйынса Бәләкәй һәм урта бизнес көндәре үтә.
Бәләкәй эшҡыуарлыҡ предприятиеларының эшҡыуарҙары һәм бухгалтерҙары өсөн Калинин урамы, 11-се йорт адресы буйынса Үҙәк ҡала китапханаһының Үҫмерҙәр бүлегендә лекциялар һәм практик дәрестәр ойошторола.
Район хакимиәтенән хәбәр итеүҙәренсә, 25 сентябрҙә – етәкселәр өсөн бизнес-тренинг, 26 сентябрҙә бухгалтерҙар өсөн семинар үткәрелә.
Сараларҙа Орджоникидзе районы хакимиәте, Өфө эшҡыуарҙары союзы, баш ҡаланың Бәләкәй һәм урта бизнесҡа ярҙам итеү һәм уны үҫтереү фонды, Рәсәй Пенсия фондының төбәк бүлексәһе, һалым хеҙмәте вәкилдәре, юристар, психологтар ҡатнаша.
Сараларҙа ҡатнашыу бушлай. Башлана – 11.00 сәғәттә.


text:
1 августан республикала «Ҡатын-ҡыҙ – йыл директоры» конкурсына заявкалар ҡабул ителә
Башҡортостанда «Ҡатын-ҡыҙ – йыл директоры» бөтә Рәсәй конкурсының төбәк этабы үтәсәк. Бәйгене ойоштороусылар булып БР Эшҡыуарлыҡ һәм туризм буйынса дәүләт комитеты һәм Башҡортостандың Эшҡыуар ҡатын-ҡыҙҙар ассоциацияһы сығыш яһай.
Быйыл ул 16-сы тапҡыр үткәрелә. Лидер ҡатын-ҡыҙҙарҙың йәмғиәттәге ролен, уларҙың төрлө эшмәкәрлек өлкәләренә индергән өлөштәрен асыҡлау, бизнеста ҙур уңыштарға өлгәшә алған ҡатындарҙы билдәләү конкурстың төп маҡсаты булып тора. Бынан тыш, бәйге шәфҡәтлелек һәм йәмәғәт эшмәкәрлеге менән шөғөлләнгән, әүҙем тормош позициялы ҡатындарҙы билдәләү һәм бүләкләү маҡсатында үткәрелә.
Сарала бөтә төр милек формаһындағы төрлө тармаҡ предприятиелары, шулай уҡ башҡарма һәм муниципаль власть органдары, йәмәғәт ойошмалары етәкселәре ҡатнаша ала.
Тулыраҡ мәғлүмәт менән Башҡортостан Республикаһының Эшҡыуарлыҡ һәм туризм буйынса дәүләт комитеты сайтында («Конкурстар, күргәҙмәләр» бүлегендә) танышырға була.
Документтар ағымдағы йылдың 1 авгусынан 1 октябренә тиклем киләһе адрес буйынса ҡабул ителә: Өфө ҡалаһы, Октябрҙең 50 йыллығы урамы, 13, Башҡортостандың Эшҡыуар ҡатын-ҡыҙҙар ассоциацияһы.


text:
Өфөлә балалар спорты мәсьәләләре буйынса түңәрәк өҫтәл үтәсәк
Башҡортостан Республикаһы Дәүләт Йыйылышы – Ҡоролтай йортонда 23 майҙа «Бәләкәй кешенең ҙур проблемалары» исемле түңәрәк өҫтәл үтә. Сара Халыҡ-ара балаларҙы яҡлау көнөнә ҡарата үткәрелә. Унда балалар спорты һәм популяр булмаған спорт төрҙәре өсөн майҙансыҡтар етешмәү мәсьәләләре тикшереләсәк. Түңәрәк өҫтәл БР Дәүләт Йыйылышы – Ҡоролтай ҡарамағындағы Йәштәр йәмәғәт палатаһы башланғысы менән ойошторола. Осрашыуға башҡарма власть органдары вәкилдәре, Өфөнөң дөйөм белем биреү учреждениелары уҡыусылары, йәмәғәт ойошмалары етәкселәре саҡырылған. Түңәрәк өҫтәл һөҙөмтәләре буйынса резолюция ҡабул итеү планлаштырыла.


text:
Башҡортостанда ун йылда ҡымыҙ етештереү күләме 2,5 тапҡырға артҡан
Башҡортостанда 2000 йылдан алып ҡымыҙ етештереү 2,5 тапҡырға артҡан, тип хәбәр итте БР Дәүләт Йыйылышы – Ҡоролтайҙың Аграр мәсьәләләр, экология һәм тәбиғәттән файҙаланыу буйынса комитеты ултырышында БР ауыл хужалығы министры урынбаҫары Азат Йыһаншин.
— Беҙҙең традицион ҡымыҙ ҙур һорау менән файҙалана, — тип билдәләне ул. – 2006 йылда республиканың 27 районында ҡымыҙ етештереү менән шөғөлләнһәләр, 2010 йылда – 45 районда. Дүрт йылда был традицион эсемлекте етештереү күләмдәре — ике тапҡырға, ә 2000 йыл менән сағыштырғанда 2,5 тапҡырға артты.


text:
Сочиҙа XXII Ҡышҡы Олимпия уйындары йомғаҡтары: шорт-трексылар Семен Елистратов һәм Руслан Захаров «алтын» менән Фото: Олимпия фотобанкы
Сочиҙа XXII Ҡышҡы Олимпия уйындары йомғаҡтары: шорт-трексылар Семен Елистратов һәм Руслан Захаров «алтын» менән
Сочиҙа XXII Ҡышҡы Олимпия уйындары йомғаҡтары: шорт-трексылар Семен Елистратов һәм Руслан Захаров «алтын» менән Фото: Олимпия фотобанкы
Сочиҙа XXII Ҡышҡы Олимпия уйындары тамамланды. Рәсәй йыйылмаһы дөйөм команда зачетында еңде. Рәсәйлеләрҙең иҫәбендә 33 миҙал – 13 алтын, 11 көмөш һәм 9 бронза. Улар Норвегияны – 26 (11-5-10) һәм Канаданы – 25 (10-10-5) уҙа.
Рәсәй йыйылмаһы составында Сочиға Башҡортостандан 14 спортсы барҙы.
Өфөнән шорт-трексылар Семен Елистратов һәм Руслан Захаров ҡына миҙал яулай алды. Улар ярыштың һуңғы көнөндә 5000 метрлыҡ дистанция эстафетаһында алтынлы булды. Семен һәм Руслан менән бергә «алтын»ды Виктор Ан һәм Владимир Григорьев алды. Тағы ла Өфөнән бер шорт-трексы Дмитрий Мигунов, запаста ҡалып, боҙға сыҡманы.
Башҡортостандың ҡалған олимпсылары киләһе һөҙөмтәләргә эйә.
Трамплиндан саңғыла һикереүселәр:
Дмитрий Васильев – К-125 трамлинында 26-сы урын, команда ярышында 9-сы урын; ҙур Сочи трамплинының рекорды – 144,5 метр;
Илмир Хазетдинов — К-95 трамплинында 35-се урын, К-125-тә 29-сы урын, команда ярышында 9-сы урын;
икебәйгесе Эрнест Яхин – команда ярышында 9-сы урын;
бобслейсы Илвир Хузин (Александр Касьяновтың боб-дүртлеге) – АҠШ-ның «бронза» экипажына 0,03 секундҡа ҡалышып 4-се урында;
Антон Копривица сноуборд-кросс буйынса, үҙенең бәйгеһендә 5-се урын биләп, квалификациянан үтмәй;
Рәсәй йыйылмаһы хоккейсылары (Өфө «Ағиҙеленән») – Ангелина Гончаренко, Инна Дюбанок, Алена Хомич, Анна Шибанова, Елена Дергачева, Екатерина Пашкевич – олимпия ярышында алтынсы урынды биләй.
Билдәләп үтергә кәрәк, сығышы менән Межгорье ҡалаһынан, Башҡортостан спорты тәрбиәләнеүсеһе биатлонсы Ольга Вилухина, Новосибирк өсөн сығыш яһап, спринтта, шулай уҡ 6-шар километр 4 ҡатын-ҡыҙҙар эстафетаһында «көмөш» яуланы.
Өфөнөң «Салауат Юлаев» һөжүм итеүсеһе Антти Пильстрем Финляндия составында Уйындар-2014-тә бронза призеры булды. Команда АҠШ көрәштәштәрен 5:0 иҫәбе менән еңде.


text:
Алдынғы уҡыусы-спортсылар Президент стипендиялары алды
Шәмбе көнө Башҡортостан Республикаһының Йәштәр сәйәсәте һәм спорт министрлығында уның етәксеһе Андрей Иванюта быйыл спортта юғары һөҙөмтәләргә өлгәшкән уҡыусыларға Башҡортостан Республикаһы Президенты стипендияларын тапшырҙы.
Ведомствоның матбуғат хеҙмәтенән хәбәр итеүҙәренсә, 1997 йылда Башҡортостан Республикаһы Президенты тарафынан 11 иң һәләтле уҡыусы өсөн стипендия булдырыла. Улар араһында бер генә спортсы була — шахматсы Ильмира Хәсәнова, ул аҙаҡтан халыҡ-ара ФИДЕ гроссмейстеры исемен яулай.
2000 йылда инде стипендиаттар араһында ун йәш спортсы иҫәпләнә – атҡаҙанған спорт мастерҙары, халыҡ-ара ярыштар, шул иҫәптән олимпиадалар ҙа еңеүселәре.
Быйыл Башҡортостан Республикаһы Президенты Рөстәм Хәмитовтың указы менән айлыҡ стипендия алыусылар һаны 100 кешегә етте. Улар араһында егерме үҫмер спортсы ла билдәләнгән, спорттың 16 төрө буйынса Рәсәй йыйылма командалары ағзалары, Европа һәм донъя беренселеге призерҙары.
Стипендиаттарҙы тәбрикләп, Башҡортостан Республикаһы йәштәр сәйәсәте һәм спорт министры Андрей Иванюта, был йәштәр мотлаҡ олимпия һәм донъя пьедесталдарына юлда тәүге лауреаттар традицияларын арттырасаҡ, тигән ышаныс белдерҙе.
Спортсыларҙан тыш, был көндө уларҙың тренерҙары ла дәртләндерелде.


text:
Башҡортостанда Татьяна көнөн 220 меңгә яҡын студент билдәләйәсәк
Шаршамбы, 25 ғинуарҙа, студенттар Татьяна көнөн билдәләйәсәк. Төбәктең юғары уҡыу йорттары Студенттар көнөнә ҡарата төрлө саралар үткәрәсәк. М.Аҡмулла исемендәге Башҡорт дәүләт педагогия университетында был көн йәнә бер байрам менән тура килә. БДПУ-ның матбуғат хеҙмәтенән асыҡлауҙарынса, 9 ғинуарҙа вуз үҙенең 45 йыллығын билдәләгән. Был көн ҡасандыр педагогия университетын тамамлаусылар һәм бөгөнгө студенттар өсөн мөһим сараға әүерелгән. БДПУ етәкселеге был ике байрамды берләштереп, ҙур байрам программаһын ойошторорға ҡарар иткән. Уның сиктәрендә театрлаштырылған тамашалар, студент йолаларын үтәү, флешмоб, музыкаль уйындар һәм бал эсемлектәренән ауыҙ итеү планлаштырыла.
Концерт программалары башҡа уҡыу йорттарында ла үтәсәк.
Башҡортостандың Мәғариф министрлығы мәғлүмәттәре буйынса, республикала бөгөнгө көндә юғары һәм урта махсус уҡыу йорттарында 220 меңгә яҡын студент белем ала. Иҫегеҙгә төшөрәбеҙ, Рәсәй студенттары көнө ҡышҡы сессия тамамланыу айҡанлы билдәләнә.


text:
Фото:
Стәрлетамаҡта ит йәрминкәһендә продукция ҙур һорау менән файҙаланды
Фото:
Стәрлетамаҡта баҙар алдындағы майҙанда ит йәрминкәһе үтте. Көндөң һалҡын тороуына ҡарамаҫтан, халыҡ күп йыйылды. Һыйыр, сусҡа, һарыҡ ите, субпродукттар, ҡош ите – йәрминкәлә иттең бөтә төрө лә бар ине.
Иртәндән алып майҙанда матур көй ағылды, сағыу кейемле мәҙәкселәр үтеп барыусыларҙы йәрминкәгә саҡырҙы. Ҙур булмаған сәхнәлә Ҡала мәҙәниәт һарайы ижади коллективтарының концерт программаһы башланды. Һәм йәрминкәгә килгән халыҡ бейеп күңел асырға ла өлгөрҙө.
Йәрминкәлә Башҡортостандың Стәрлетамаҡ, Стәрлебаш, Әлшәй райондарынан ауыл хужалығы етештереүселәре ҡатнашты. Дөйөм алғанда улар һатыуға 3,5 мең килограмм һыйыр ите, ике мең килограмдан ашыу сусҡа ите, 1,5 меңәр килограмм йылҡы һәм һарыҡ ите, 400 килограмм ҡош ите алып килде. Ауыл хужалыҡтары тауарҙарын үҙҙәре һатҡанға күрә, хаҡтар күпкә осһоҙораҡ булды. Йылҡы һәм һыйыр итенең килограмын — 210 һумдан, сусҡа итен 165 һумдан алырға мөмкин ине.


text:
Ҡалып:Флагификация/Австралия
Был Флагификация/Австралия ҡалыбы өсөн документация. Ҡалып:Флагификация/флаг аша автоматик яһалған
Ҡалып:Флагификация/Австралия ҡалыбында илдең, ҡаланың, субъектың һ.б. флагы тураһында мәғлүмәт бар һәм ул тура мәҡәләгә өҫтәү өсөн тәғәйенләнмәгән. Тик {{флагификация}}, {{флаг}} һ.б. кеүек ҡалыптар аша ҡулланыла. Флаг тураһында фекерегеҙҙе ҡалыптың фекер алышыу битендә белдерегеҙ.
Ҡалып исеме урыҫса (хәҙергә тиклем тәржемә ителмәгән) булһа — Исемен үҙгәртергә менюһы аша исемен башҡортсаға әйләндерегеҙ.
Ҡалып категорияһын да тәржемә итһәгеҙ — ҡалыптар тәртиптә буласаҡ
Ҡалыпты үҙгәрткәндән һуң кеш таҙартыу функцияһын ҡулланығыҙ.
Стандарт параметрҙар
Флаг варианттары
Ҡулланыу
- {{флаг|Австралия}} >
- {{флагификация|Австралия}} > Австралия
- Флаг вариантын ҡулланыу
Был ҡалыпты ҡулланған биттәрҙең боҙолоуына сәбәп булмаҫ өсөн тикшереү-һынауҙарығыҙҙы тәүҙә үҙ битегеҙҙә эшләгеҙ.
</noinclude


text:
Өфө балалар филармонияһы «Музейҙар төнө» акцияһына ҡушыла
ӨФӨ, 2015 йыл, 14 май. /«Башинформ» мәғлүмәт агентлығы, Ләйлә Аралбаева/.
17 майҙа Өфө балалар филармонияһы «Музейҙар төнө» акцияһына ҡушыла. Балалар филармонияһы киске сәғәт 6-сы яртынан 12-се яртыға тиклем асыҡ буласаҡ.
Өфө хакимиәтенең мәҙәниәт һәм сәнғәт буйынса идаралығынан хәбәр итеүҙәренсә, сараға килеүселәрҙе бай йөкмәткеле программа көтә. Унда Балалар филармонияһы коллективтары сығышы, рәссамдар Михаил Спиридонов, Владимир Жигулин һәм Дмитрий Павловтың эштәренән торған күргәҙмә, «Сова» театрының лазерлы шоуы, «Гагарин» ансамбленең, ҡаланың «Melony Rockids», «Армия тепла», «Plegma» рок төркөмдәре һәм бейеү студияларының концерты, оҫталыҡ дәрестәре ҡаралған.
Сара рәссамдарҙың Ижади союзы, Өфө хакимиәтенең мәҙәниәт һәм сәнғәт буйынса идаралығы булышлығында һәм ҡатнашлығында уҙа.
Инеү ирекле. Өфө балалар филармонияһы Октябрь проспекты, 33 («Өфө универмагы» туҡталышы) адресы буйынса урынлашҡан. Телефон: (347) 223-30-65.